Awas Penyakit Lupus! Pakar Jelaskan Mengapa Kaum Wanita Lebih Berisiko Berbanding Lelaki

Pasti Mama tertanya-tanya kan apa penyakit lupus ni? Kenapa juga penyakit lupus lebih berisiko kepada wanita berbanding lelaki? Penyakit ni boleh bawa maut ke?
Jangan risau, Mama Siti ada jawapan untuk setiap persoalan yang bermain di minda Mama tentang penyakit ini.
Mama Siti berjaya menemubual Dr. Azlin Ahmad, Pakar Perunding Perubatan Dalaman & Reumatologi di Hospital Pakar KPJ Rawang yang menerangkan dengan lebih lanjut mengenai penyakit lupus ini.

Dr. Azlin Ahmad, Pakar Perunding Perubatan Dalaman & Reumatologi di Hospital Pakar KPJ Rawang
1. Boleh doktor terangkan dengan lebih lanjut mengenai penyakit lupus—fakta menarik, jenis-jenis dan tahap sembuh penyakit ini.
Fakta tentang Lupus:
Sistemik lupus eritematosus (SLE) atau lupus adalah penyakit kronik “autoimmune” di mana antibodi seseorang bercelaru dan bertindak balas dengan tisu badan serta menyerang sistem badan seseorang pesakit itu sendiri.
Perkataan lupus berasal dari perkataan Latin yang bermaksud “serigala”. Ianya digunakan oleh seorang doktor Perancis yang mula-mula merawat pesakit lupus dan mengibaratkan tompok-tompok merah di muka pesakit seperti gigitan serigala
Statistik di Malaysia dianggarkan lebih daripada 10,000 orang telah disahkan mengidap Lupus dalam jangka masa 30 tahun kebelakangan ini. Namun demikian, kajian statistik di Malaysia tidak tepat kerana berkemungkinan ada ramai lagi mereka yang mengidap lupus yang belum disahkan.
Statistik di luar negara menunjukkan ratio pengidap lupus:
Di Barat, di kalangan Afro-Caribbeans – satu dalam 250 –500 orangDi Amerika Syarikat – satu dalam 2,000 orangDi negara China –satu dalam 1,000 orang
Dan statistik juga menunjukkan lebih kurang 90 peratus pengidap lupus adalah wanita sementara 10 peratus adalah lelaki dan kanak-kanak dan lelaki. Manakala, lebih kurang 90 peratus wanita yang mengidap lupus berada di dalam lingkungan umur boleh hamil iaitu di antara 15 hingga 50 tahun.
Jenis-jenis Lupus
Terdapat beberapa jenis lupus iaitu:
1. Sistemik Lupus Eritematosus (SLE)
Ia merupakan salah satu jenis lupus yang menyerang pelbagai sistem dalam badan.
Ia boleh menyerang kulit, sendi , sistem dalam darah seperti sel darah merah, sel darah putih atau platelet dan termasuk organ utama seperti buah pinggang, otak dan sebagainya. Jenis lupus ini boleh menjadi bahaya dan membawa maut sekiranya tidak dirawat.
2. Diskoid Lupus Eritematosus (DLE)
Ia merupakan jenis lupus yang menyerang pada kulit sahaja dan menyebabkan penyakit kulit yang kronik .
Selalunya akan terdapat tompok-tompok merah (malar rash) di muka, kulit kepala, bahagian badan, kaki dan tangan. Sebilangan kecil mereka yang mengidap DLE boleh mendapat SLE di kemudian hari.
3. Lupus Neonatal
Ia adalah keadaan yang boleh berlaku pada bayi yang baru dilahirkan oleh pengidap lupus. Ini mungkin disebabkan auto-antibodi di dalam darah ibu yang dipanggil anti-Ro (SSA) dan anti-La (SSB).
Akibatnya, bayi ini akan mendapat radang kulit, masalah hati, dan masalah darah. Gejala ini akan hilang sedikit demi sedikit dalam masa beberapa bulan.
Walaupun kes-kes begini jarang sekali dijumpai, namun bagi bayi yang lahir dengan masalah neonatal lupus mungkin juga mengalami masalah jantung yang mengganggu perjalanan jantung.
4. Drug-Induced Lupus
Pengambilan sesetengah ubat boleh menyebabkan kesan sampingan yang menyerupai ciri-ciri seakan lupus. Keadaan ini di panggil “drug-induced lupus”. Gejala ini akan hilang jika pengambilan ubat itu diberhentikan.
Tahap Sembuh
Ramai yang mengandaikan bahawa penyakit ini sukar untuk sembuh. Pada tahun 1950-an, kebanyakan pesakit yang didiagnos dengan lupus hidup kurang dari lima tahun. Namun, pada zaman serba canggih ini dengan penghasilan ubat-ubatan yang baru, 90 peratus penghidap boleh bertahan lebih lama dan hidup relatif bebas daripada gejala ini
2. Apakah punca penyakit lupus ini?
Seperti yang kita ketahui bahawa lupus merupakan penyakit kronik autoimun yang mana antibodi seseorang bertindak balas dengan tisu badannya sendiri.
Apabila sistem daya tahan badan menjadi bercelaru dan mula melawan tisu-tisunya sendiri akibat daripada proses itu, ia akan menjejaskan beberapa bahagian sistem tubuh seperti kulit, sendi, buah pinggang, paru-paru, sistem saraf atau organ-organ lain di dalam badan.
Punca penyakit ini tidak diketahui secara umum. Namun demikian, ia berkemungkinan besar disebabkan gabungan faktor-faktor seperti keturunan, genetik, virus, alam sekitar serta hormon.
3. Apakah tanda-tanda atau simptom pertama untuk mengetahui seseorang itu menghidap penyakit lupus?

Tanda-tanda atau simptom pesakit lupus berbeza-beza antara satu sama lain sama ada gejala yang dihidapi adalah ringan, sederhana atau serius. Gejala ini juga boleh datang dan pergi serta ada pasang surutnya.
Ciri-ciri gejala penyakit ialah:
Demam, keletihan yang melampau dan penurunan berat badan yang mendadak.Sakit dan bengkak sendi (arthritis) selama beberapa minggu.Tompok-tompok merah menyerupai kupu-kupu di pipi dan hidung.Tompok-tompok merah di kawasan kulit yang terdedah kepada sinaran matahari.Ulser di mulut dan hidung berlarutan lebih sebulan atau berulang.Rambut gugur secara bertompok-tompok atau di sekeliling (hair line).Sawan, strok dan gangguan mental.Risiko untuk mendapat darah beku.Kerap keguguran bayi.Darah atau protien dalam air kencing menunjukkan gangguan sistem buah pinggang.Bilangan sel darah putih atau sel darah merah rendah.
4. Mengapa penyakit lupus ini sering dikaitkan dengan wanita sahaja berbanding lelaki? Dan betulkah ia lebih mudah menyerang kaum wanita berbanding lelaki?
Penghidap lupus lebih ramai di kalangan wanita berbanding lelaki dengan nisbah 9:1. Lupus paling sering terjadi pada wanita yang berada di kitaran usia 15–50 tahun atau masih dalam masa peringkat reproduksi.
Faktor hormon adalah antara salah satu sebab atau pencetus yang menyebabkan wanita paling banyak mendapatkan penyakit lupus berbanding kaum lelaki.
5. Apakah faktor yang boleh menyebabkan seseorang itu dijangkiti penyakit ini?
Sehingga kini masih belum ada penemuan konkrit yang dapat menyatakan secara jelas apakah penyebab utama atau faktor yang menyebabkan seseorang berisiko menghidap penyakit ini.
Namun ada beberapa kajian yang menunjukan beberapa faktor yang berkaitan seperti:
1. Faktor Hormon
Hormon disebut sebagai salah satu penyebab terjadinya lupus. Seperti yang kita ketahui, wanita berisiko berbanding lelaki dengan nisbah 9:1. Banyak kajian mengaitkan keadaan ini dengan hormon estrogen.
2. Faktor Genetik
Walaupun masih belum ditemukan hubungan benar-benar jelas antara gen dengan lupus, namun faktor ini dikaitkan sebagai penyebab atau pencetus lupus.
Selain dari hubungan darah antara keluarga, faktor genetik ini juga disebut berpengaruh kerana risiko penyakit lupus yang tinggi juga terdapat pada beberapa etnik tertentu seperti Afrika, Asia, Hispanik, Polinesia dan India.
3. Faktor Persekitaran
Berdasarkan penjelasan dari Lupus Foundation of America, persekitaran juga dapat mempengaruhi seseorang untuk mendapat lupus. Pendedahan kepada bahan kimia atau virus yang berkembang di persekitaran boleh memberi risiko mendapat penyakit lupus.
Pencemaran persekitaran dari industri juga antara penyebab lupus. Selain itu, masalah-masalah seharian seperti jangkitan kuman seperti kuman virus, tekanan perasaan atau stress juga boleh mengakibatkan lupus.
6. Adakah penyakit lupus ini boleh membawa maut?
Oleh kerana lupus ialah sejenis penyakit autoimun, ia boleh menyerang mana-mana bahagian tubuh. Jika tidak dirawat segera, keadaan boleh menjadi teruk seperti kegagalan organ dalaman dan membawa maut.
7. Boleh doktor terangkan apakah rawatan sedia ada pada masa kini untuk pesakit lupus ini?

Rawatan bergantung kepada gejala dan tahap penyakit yang dialami serta organ atau sistem yang terlibat.
Disebabkan pesakit lupus mengalami pelbagai gejala maka, kebiasaanya pesakit akan dirawat oleh pelbagai displin perubatan seperti rheumatologi, dermatologi, nefrologi, hematologi, neurologi dan psikiatri.
Gabungan kepakaran pelbagai bidang ini diperlukan bagi merawat dan menghalang penyakit lupus dari terus semarak (flare) serta dapat mengawal komplikasi dan menghalang organ-organ yang diserang lupus dari terus rosak.
Terdapat pelbagai ubat-ubatan yang digunakan seperti:
Nonsteroidal anti-inflammatory drugs (NSAIDs) : Mengawal demam, sakit dan bengkak.Ubat Antimalaria : Mempengaruhi imun badan dan mengurangkan radang sendi, kulit dari berlaku.Steroid: Bantu untuk mengawal keradangan.Immunosuppresif : Hanya digunakan dalam kes lupus yang serius.Ubat biologik : Digunakan untuk mengawal keradaangan dengan menghalang molecular biologik yang mencetuskan autoimun daripada menyerang sistem dalam badan. Ubat ini merupakan penemuan terbaru untuk rawatan lupus.
Kerjasama yang rapat antara doktor dan pesakit sangat penting untuk memastikan rawatan yang diterima akan memberi kesan yang baik.
Pesakit perlu memberitahu doktor dengan segera sekiranya terdapat gejala baru untuk mengesan sebarang kesan sampingan yang memudaratkan.
Satu perkara yang perlu diingatkan ialah pesakit tidak boleh menukar ubat dan memberhentikan ubat secara spontan tanpa berbincang dengan doktor mereka terlebih dahulu
8. Apakah komplikasi yang akan dihadapi oleh pesakit? Dan bagaimana pula untuk wanita mengandung?

Komplikasi penyakit lupus bergantung kepada sistem atau organ yang terlibat. Antara komplikasi penyakit lupus ialah:
Kegagalan buah pinggang: punca utama kematian untuk penghidap lupus.Lupus serebrum: menyebabkan sakit kepala, perubahan tingkah laku, masalah penglihatan, strok dan sawan.Anemia dan meningkatkan risiko pendarahan atau pembekuan darah.Keradangan saluran darah (vaskulitis).Pleuritis, pendarahan dalam paru-paru dan jangkitan kuman paru-paru.Keradangan otot jantung yang boleh menyebabkan sakit jantung.
Kehamilan dan Lupus
Lupus biasanya menyerang wanita dalam lingkungan usia reproduktif. Kemajuan dalam rawatan lupus telah meningkatkan tahap kesihatan para wanita ini.
Oleh kerana ini, kehamilan di kalangan wanita yang menghidap lupus kini menjadi perkara biasa dan secara amnya tidak bermasalah.
Walau bagaimanapun, kehamilan di kalangan wanita yang menghidap lupus masih dikaitkan dengan kadar morbiditi (bilangan pesakit) dan kematian ibu dan janin yang lebih tinggi.
Untuk memastikan kehamilan ibu berjalan dengan lancar, pesakit memerlukan pengawasan yang rapi oleh pakar dari pelbagai disiplin, termasuk pakar rheumatologi dan pakar obstetrik.
Pesakit perlulah berada pada tahap kesihatan yang optimum sebelum mengandung dan mestilah tidak mempunyai gejala penyakit lupus atau penyakit yang aktif untuk sekurang-kurangnya 6 bulan sebelum hamil.
Pakar rheumatologi perlu membuat penilaian tahap aktiviti penyakit, ubatan, kehadiran antibodi ‘antiphospholipid’, anti-Ro (SSA) dan anti-La (SSB) sebelum membenarkan pesakit lupus meneruskan hasrat untuk mengandung.
9. Apakah langkah pencegahan yang boleh dilakukan untuk mengawal penyakit ini?
Mempelajari tentang penyakit lupus adalah salah satu cara yang terbaik untuk mengenali lupus dengan lebih dekat.
Kajian telah menunjukkan bahawa pesakit yang berpengetahuan tentang penyakitnya akan turut sama mengambil bahagian dalam perawatan diri (self-care), kurang rasa sakit, tidak perlu berjumpa doktor dengan terlalu kerap, dan akan terus aktif.
Cara yang terbaik mengawal lupus ialah dengan mengambil semua ubat-ubatan seperti yang di tentukan, sering berjumpa doktor anda dan mempelajari seberapa banyak tentang lupus.
Pesakit-pesakit lupus masih boleh mengekalkan kualiti hidup yang baik, walaupun mereka mempunyai gejala-gejala lupus dan kesan sampingan ubat-ubatan.
Satu cara penting untuk menangani lupus ialah dengan memahami impak dari gangguan fizikal dan emosi. Mempelajari mengenal tanda-tanda awal dapat membantu pesakit mengambil langkah-langkah tertentu untuk menghalang atau mengurangkan intensitinya.
Mengamalkan cara hidup yang aktif boleh membantu pergerakan sendi serta boleh mengelakkan risiko sakit jantung.
Walau bagaimanapun seseorang pesakit itu tidak boleh terlalu aktif. Pendekatan yang terbaik ialah dengan melakukan senaman ringan berselang-seli dengan berehat dan bersantai.
Pesakit-pesakit lupus hendaklah berusaha mengelakkan diri dari terkena sinaran cahaya matahari yang berlebihan. Ini kerana sinaran uv matahari akan menyebabkan terjadinya ruam pada kulit. Ia juga berkemungkinan akan mencetuskan aktiviti penyakit yang lebih serius lagi.
Salah satu matlamat penting kesihatan bagi mereka yang mengidap lupus ialah mengatasi tekanan akibat mempunyai penyakit yang kronik. Cara menangani tekanan secara berkesan adalah berbeza dari seorang keseorang.
Di antara pendekatan yang boleh membantu termasuklah senaman, teknik-teknik berehat, dan cara penggunaan masa dan tenaga.
Membina dan mengekalkan sistem sokongan juga amat penting. Sistem sokongan yang berkesan ialah sokongan dari ahli keluarga, rakan-rakan, ahli-ahli perubatan professional, dan kumpulan sokongan seperti Persatuan SLE Malaysia.
Dengan menganggotai kumpulan sokongan, seseorang itu akan mendapat bantuan mempertingkatkan emosi, meninggikan maruah dan harga diri, dan mempertingkatkan kemahiran dalam menangani masalah.
10. Apakah penyakit kronik ini boleh sembuh?
Lupus tergolong dalam kumpulan penyakit kronik yang boleh dideritai seumur hidup.
Buat masa ini penyakit lupus hanya boleh dikawal dan bukan disembuhkan sepenuhnya. Rawatan yang diberi berbeza dan bergantung kepada keadaan pesakit.
Pesakit yang mengalami simptom ringan seperti sakit sendi, ruam, demam dan keletihan memerlukan rawatan yang berbeza berbanding pesakit yang keadaannya lebih teruk.
Walaupun penyakit ini tidak boleh sembuh sepenuhnya dan hanya boleh dikawal, matlamat utama dalam perawatan lupus adalah untuk mencapai tahap pengurangan (remission) dalam lupus. Ia bermakna penyakit tidak lagi aktif dan pesakit hanya memerlukan rawatan yang minima.
Dengan teknologi moden serta kajian saintifik yang menyeluruh, terdapat berbagai pilihan rawatan lupus sekarang berbanding 20 tahun dahulu dan ini dapat membantu pesakit lupus untuk hidup bahagia dan mempunyai kualiti hidup yang baik.
Semoga dengan perkongsian Dr. Azlin Ahmad ini bermanfaat untuk semua.

Ikuti perkongsian pakar yang lain bagi menjawab persoalan Mama dan Papa, di SINI.


“Ala, Lecehnya” 3 Cara Bersihkan Lumpur dan Lendir Siput Sedut Yang Mudah

Makan siput sedap memang sedap tapi kalau suruh masak, masing-masing lebih rela makan di kedai. Salah satunya ialah sebab proses membersihkan lumpur dan lendirnya yang renyah.
Ada tiga cara bersihkan siput sedut yang mudah dan berkesan khas untuk Mama semua. Mama boleh pilih sama ada nak guna cara hampas, daun pisang atau garam.
101 Siput Sedut Yang Mama Kena Tahu
Kawasan hutan paya bakau ialah habitat siput sedut terutamanya di pantai barat Malaysia, di Sabak Bernam dan dan pantai selatan Malaysia iaitu di daerah Muar, Johor.
Siput sedut atau siput belitung selalunya berwarna coklat berbelang kuning atau berjalur-jalur hitam. Variasi warna cengkerangnya bergantung pada kualiti air dan lumpur paya tersebut.
Makanan laut ini tergolong dalam kategori moluska yang yang sering menjadi santapan di Malaysia. Namun begitu, ada cara khusus untuk membersihkan lumpur dan memotongnya.
Cara Bersihkan Siput Sedut
#1 Gaul Dengan Hampas Kelapa

Kredit gambar: Facebook
Ada yang berpendapat bahawa ini ialah cara paling senang dan selamat membersihkan siput sedut.
Cara ini sesuai untuk Mama yang tinggal di kampung atau berhampiran kedai runcit yang menjual kelapa parut.
Langkah-langkah membersihkan siput sedut dengan hampas kelapa adalah seperti;
Siput sedut yang baru dibeli hendaklah dibersihkan dan dibilas dengan air bersih.Kemudian, masukkan ke dalam bekas dan isikan sedikit air. Tabur hampas kelapa dan gaulkan sehingga ianya menyelaputi keseluruhan siput sedut.Biarkan sekurang-kurangnya dua jam supaya siput sedut dapat mengeluarkan lendirnya.
Nota: Tempoh ideal yang disarankan ialah semalaman. Tempoh terlalu lama berisiko untuk siput mati.
Seterusnya, Mama boleh teruskan proses pembersihan dengan memotong hujung cengkerang siput sebelum dimasak.
#2 Batang Daun Pisang
Kredit gambar: Facebook/  Nor Ismahani Mohd Ismail
Cara bersihkan siput sedut yang seterusnya menjimatkan masa Mama dan Papa di dapur kerana kaedah ini cepat bersih. Tambahan pula, ia mengelakkan jari daripada terluka.
Tuangkan semua siput sedut ke dalam sinki atau bekas dan isikan air. Selepas itu, ramas batang daun pisang bersama-sama dengan siput sedut. Kotoran dan lumpur yang ada pada siput sedut akan tertanggal. Selepas dipastikan siput sedut sudah bersih, cuci dengan air bersih dan boleh mula memotong cengkerang.
#3 Gaul Dengan Garam
Bagi cara bersihkan siput sedut yang seterusnya, Mama boleh memotong hujung cengkerang siput sedut sebelum atau selepas menghilangkan lumpurnya.
Bagi Mama Siti cara ini yang paling praktikal sebab dah sah-sah garam ada dekat rumah. Berbanding dengan hampas kelapa dan batang daun pisang.
Lagi-lagi buat mereka yang tingga di bandar, agak sukar mendapatkan hampas kelapa dan batang daun pisang.
Mama Siti berikan contoh jika Mama ingin bersihkan siput sedut selepas memotong hujungnya.
Potong bahagian hujung siput sedut menggunakan belakang parang, kacip pangkas atau pelayar.  Buang hujungnya satu per satu dengan berhati-hati sehingga selesai. Seterusnya, masukkan siput sedut ke dalam bekas atau periuk dan taburkan segenggam garam. Tambahkan air dan gaul agar semua lendir dan kotoran siput sedut dapat dikeluarkan. Jika sudah dipastikan bersih, Mama cuci dengan air paip dan boleh mula buat persediaan memasak.
Kredit gambar: Facebook/ Aida Ajoy
Terdapat tiga cara mudah dan berkesan untuk membersihkan lumpur dan lendir siput yang boleh diaplikasikan. Mama boleh memilih sama ada ingin menggunakan hampas kelapa, batang daun pisang atau garam.
Semoga membantu urusan Mama di dapur.

Ketahui pelbagai tips dan panduan pemakanan terbaik DI SINI.


Koleksi Ucapan Hari Bapa Buat Papa Tersayang

Seperti Hari Ibu, Hari Bapa pun akan di sambut juga. Sebagai salah satu tanda menunjukkan kasih sayang kepadanya. Jadi sudah ada ke belum ucapan Hari Bapa nanti?
Ucapan ni bukan sekadar dituliskan dalam kad ucapan je, malah akan digunakan sebagai caption dalam media sosial dengan beberapa kepingan gambar bersama Papa.
Ucapan Hari Bapa

Disebalik kasihnya ibu, ada kerja keras seorang ayah. Terima kasih ayah. Selamat Hari Bapa.Setiap penat lelahmu, setiap titisan keringatmu, setiap jasa dan pengorbananmu, akan kami kenang sampai bila-bila. Terima kasih atas kasih sayang yang telah diberikan kepada kami. Selamat Hari Bapa, We Love You, Ayah.Abah, beribu kata telah kau ucapkan, beribu cinta telah kau berikan, beribu kasih telah kau curahkan untuk kami. Terima kasih Abah. Selamat Hari Bapa!“Selamat Hari Ayah untuk semua ayah yang tak pernah mengungkapkan kata cintanya, tetapi menunjukkan rasa cintanya kepada keluarga”Abi, seorang insan yang mengangkat anaknya ketika jatuh. Membiarkan anaknya mencuba berdiri kembali dan bersedia untuk mengangkatnya lagi. Terima kasih abi, atas semangatnya!Setiap penat lelahmu, titik peluhmu, jasa dan pengorbananmu yang tak terhitung. Tak pernah berkira walau sesaat pun, dikau lah insan yang paling ikhlas. Terima kasih ayah.  Tanpa kehadiranmu, entah apa yang aku lakukan. Aku sangat bersyukur memilikimu dalam kehidupan ini. Selamat Hari BapaSelamat Hari Bapa. Walaupun jarang ungkapkan kata-kata cinta, tetapi saya sangat sayang kepada abah. Cinta sejati pertama buat anak gadisnya. Terima kasih ayah atas kasih sayang yang diberikan.Terima kasih ayah setia menjadi sahabat baik untuk kami. Terima kasih menjadi pendengar dan penasihat terbaik buat kami. Terima kasih jadi pahlawan untuk kami dan pemaaf yang tulus atas kesalahan kami. Selamat Hari Bapa!Selamat Hari Bapa buat abi! Semoga abi diberikan kesihatan dan umur yang panjang. Jasa abi tiada harga untuk dibandingkannya.   Ayah, insan yang berharga dalam kehidupan kami. Terima kasih kerana hadir dalam hidup kami. Let’s create more memories together.  Aku lah insan yang paling bertuah dalam dunia ini, kerna mempunyai ayah seperti mu. Terima kasih menjadi ayah yang terbaik dalam hidupku.   Disetiap titisan peluhmu, disetiap lelah nafasmu itu, penuh dengan kasih dan sayang. Terima kasih untuk kasih sayang yang diberikan ini. Selamat Hari bapa.    Papa is my first hero. Thanks for being there whenever i needed. Happy Father’s Day Papa.
Ucapan Hari Bapa untuk Bapa yang Telah Tiada

Ayah, tiada ucapan selain titipan doa buatmu. Ayah, pemergianmu membawa separuh dari jiwa kami, kami semua rindu belaian dari seorang ayah. Selamat hari bapa buat ayah. Moga di sana nanti kerinduan ini akan temu penamatnya. Abah! Walaupun abah telah tiada, tapi pengorbanan dan perjuanganmu tetap bersama anak-anakmu ini. Abah tidak pernah mengeluh, sentiasa tenang dan tabah melayan karenah kami.Buat ayah yang bersama sang pencipta, al-Fatihah dan doa menjadi kiriman setiap hari buatmu. Kenangan bersamamu akan kekal berputar di memori ini. Ayah, saya sangat berterima kasih untuk semua kenangan yang telah kita cipta bersama. Alangkah indahnya kalau ayah masih lagi bersama disini. Sudah pasti lebih banyak kenangan yang kita akan cipta bersama. Ayah, aku sangat merindukan pelukan hangatmu. Andai saja aku boleh putar kembali masa akan ku habiskan lebih banyak waktu lagi bersamamu.
Ucapan Daripada Mama untuk Papa

Terima kasih menjadi sosok yang hebat untuk kami semua. Selamat Hari Bapa!Selamat Hari Bapa. Engkaulah hero dalam hidup kami. Love You Papa.Rasa cinta dan rasa syukur ini terlalu sarat untuk dituliskan. Terima kasih kerna sudah menjadi ayah yang sangat baik unuk anak-anak kita. Semoga Tuhan selalu menjagamu dan bahagiankan Papa. Happy Father’s day husband.Terima kasih atas persahabatan ini, terima kasih atas cinta dan kasih sayangmu dan terima kasih telah menemani hari-hariku dengan memori yang indah. Happy Father’s Day, honey. Tuhan telah berikan kita sebuah keluarga yang sempurna, dipenuhi dengan kebahagiaan dan cinta. Dan yang paling penting, seorang ayah yang luar biasa untuk anak-anak. Selamat Hari Bapa.
Ni antara koleksi ucapan Hari Bapa yang istimewa khas buat Papa tercinta sempena Hari Bapa yang bulan Jun nanti. Jangan lupa kek dan hadiah juga untuk Hari Bapa nanti!

Dapatkan lebih banyak info di SINI.


Kesan Penggunaan Essential Oil Kepada Mama Hamil dan Anak-anak

Penggunaan essential oil atau minyak pati ni sangat famous dalam kalangan Mama-mama. Lagi-lagi kalau Mama yang gunakan diffuser di rumah.

Mama akan letak diffuser ni di ruang tamu atau di bilik tidur.
Selalu nya Mama gunakan untuk dapatkan tidur yang nyenyak, mengurangkan stress, nak wangikan rumah dan banyak lagi.
Tetapi dalam banyak manfaat nya, ada jugak kesan bahaya tau! Lagi-lagi kepada Mama hamil dan anak-anak.
Ini Mama Siti kongsikan kesan penggunaannya kepada anak-anak dan Mama mengandung.
Kesan Penggunaan Essential Oil Kepada Kanak-kanak
1.  Penyebab Gangguan Hormon

Menurut Dr. Romy Block, seorang pakar dalam bidang endokrinologi menyatakan bahawa essential oil ini boleh mengganggu aktiviti endoktrin yang berfungsi dalam menghasilkan hormon.
Endoktrin yang terganggu boleh memberikan kesan kepada penghasilan hormon dan mengakibatkan masalah kesihatan seperti kenaikan berat badan, mood swing, ketidaksuburan, tidur yang terganggu dan kelesuan.
Menurutnya lagi, terdapat beberapa kes tentang kesan sampingan essential oil yang telah dilaporkan.
Antaranya minyak lavender yang boleh mengakibatkan pembentukan payudara pada usia muda kanak-kanak perempuan serta minyak tea tree yang boleh mengakibatkan juga kesan yang sama kepada kanak-kanak lelaki.
Seperti yang dikongsikan dalam Twitter, anaknya  berumur 6 tahun sudah ada breast development. Hanya gunakan essential oil je dekat rumah tapi kesannya sangat bahaya kepada anak-anak.
2. Mengakibatkan Alahan

Sesetengah essential oil juga boleh menyebabkan alahan. Mama Papa boleh mengenal pasti alahan tersebut sekiranya Mama atau anak-anak mempunya simptom-simptom seperti mata gatal dan berair, selalu bersin, dan hidung tersumbat.
Selain tu, penggunaan essential oil secara sapuan terus pada kulit anak-anak juga tak disarankan kerana boleh menyebabkan kemerahan, gatal-gatal dan bengkak pada kulit.
3. Iritasi Pada Kulit

Disebabkan komponen aktif berkonsentrasi tinggi yang ada dalam essential oil, ia tak sesuai untuk disapu pada kulit.
Kalau disapu terus pada kulit baby, boleh menyebabkan iritasi pada kulit seperti keradangan dan kegatalan.
4. Menyebabkan Sesak Nafas kepada Anak-anak
Menghirup aroma dari essential oil secara berlebihan pun boleh menyebabkan sesak nafas.
Minyak atsiri seperti kayu putih dan peppermint dikatakan mengandungi senyawa bernama fenol yang dapat mengiritasi saluran pernafasan jika terhirup, khususnya kepada baby Mama.
Kesan Penggunaan Essential oil Kepada Mama Hamil
1. Penggunaan Essential Oil Menganggu Kehamilan Mama
Beberapa essetial oil dalam kandungannya mempunyai aditif dan kotoran yang mungkin berbahaya bagi Mama yang sedang hamil.
Kepekaan Mama hamil kepada bau dan rasa ini menyebabkan kesan sampingan yang buruk dari penggunaan minyak essensial seperti mual, sakit kepala, muntah dan vertigo.
Satu lagi Mama kena ingat, minyak yang Mama sapu pada kulit ni dapat meresap ke dalam plasenta dan mempengaruhi baby tau. Situasi ni boleh menyebabkan Mama alami keguguran ye.
2. Mama Alami Contraction Awal

Mama perlu elakkan beberapa jenis essential oil semasa Mama hamil ni. Lagi-lagi bila Mama dalam trimester pertama kerana ia berpotensi tinggi boleh menyebabkan kontraksi rahim berlaku sebelum waktunya.
Antara jenis essential oil yang Mama kena elakkan ialah beri juniper, rosemary, kemangi, kayu cedar, cengkih, ketumbar, adas, pala, pinus dan sage.
3. Membuatkan Kulit Mama Terbakar

Selain menyebabkan ruam dan alergi, ada juga beberapa jenis essential oil yang mencetuskan kesan fotosensitisasi ataupun tindak balas yang terlalu sensitif terhadap cahaya matahari.
Kalau Mama oleskannya pada kulit dan terdedah pada sinaran matahari, kulit Mama dengan mudah je terbakar.
Ada beberapa jenis essential oil yang mempunyai kesan ni, antaranya bergamot, lemon verbena, pala dan pudina.
Mama yang gunakan essential oil ni, mesti kena tunggu sekurangnya 24 jam sebelum Mama terdedah dengan cahaya matahari untuk elakkan kesan terbakar tau.
Jadi, Mama kena berhati-hati tau kalau nak gunakan essential oil ni. Mama letak lah dalam bilik tidur Mama atau gunakan time anak-anak tak ada di rumah.
Mama hamil kalau boleh tak perlulah gunakan essential oil ni ye, kesannya bukan kepada Mama je baby pun turut sama terima kesannya.

Dapatkan lebih banyak perkongsian daripada Mama Siti di SINI.


Anak Jatuh dari Katil? Apa Langkah yang Mama Papa Perlu Lakukan?

Kejadian anak-anak jatuh dari katil ni dah selalu sangat kan kita dengar. Kadang tu dah siap buat kubu dengan bantal sekeliling mereka tapi masih juga boleh jatuh dari katil.
Bila anak jatuh dari katil ni, sudah semestinya buat Mama Papa tak keruan. Tak tahu nak take action yang macam mana, maklum lah kadang-kadang kecederaan ni tak nampak dengan mata kasar.
Seperti yang dikongsikan oleh Puan Ashikin Zainal dalam Instagram nya tentang kejadian anaknya yang jatuh katil.
Walaupun sudah lakukan pemeriksaan di klinik, namun kesan daripada jatuh tu hanya boleh dilihat selepas dua hari jatuh.
Ingatkan Terseliuh Biasa Rupanya Ini yang Berlaku!
“SUCH A LOSER !”
Ni jela 1 ayat yang boleh describe my feelings after know all this truth,..Hari isnin 2.30 AM ( 15/5/23)
amani jatuh katil dan menangis agak teruk dia malam tu , tp me and husb expect that dia just terseliuh biasa atas sbb terjatuh tu , next morning tu bawa pergi klinik utk KIV doct ckp ” muscle bengkak dkt bhg bahu no need to x-ray sbb dia boleh angkat tgn lg” haishh! ko ni kan
Hari selasa ( 16/5/23)
Amani active as usual but dia terhadkan pengunaan tangan belah kiri dia
Hari rabu ( 17/5/23)
I started notice the way amani berjalan nampak pelik and senget .. but tak refer ke hosp lg sbb nk tgk btl2 lg sbb dia on off jalan dlm keadaan macam tu
Hari khamis ( 18/5/23)
aku dah malas nk main rasa2 sbb hati tak sedap , ok kita pergi check up , lepas tahu semua ni aku rasa aku ni “SUPERBB BIG BIG BIG LOSER ”
cannot describe sakitnya awk 4 hari ni , mama minta maaf sbb lambat perasan semua ni
Lakukan Lima Langkah Sekiranya Anak Jatuh
1. Angkat Anak dengan Segera

Apabila anak Mama Papa jauh, mereka selalunya akan menangis dan terkejut dengan situasi yang dialaminya itu.
Malah, akan menambahkan keadaan menjadi teruk apabila Mama Papa pun turut menjerit sama. Anak-anak mungkin akan bertambah cemas dan takut.
Jadi perkara penting bila anak jatuh segera mengangkat mereka. Angkat mereka, pujuk dan usapkan badan anak supaya dapat tenangkan diri mereka.
2. Check Badan Anak Selepas Anak Jatuh

Apabila keadaan anak sudah okay, Mama Papa perlu check badan anak-anak terutamanya kalau anak jatuh di bahagian kepala.
Check badannya untuk memastikan ada atau tidak kesan lebam atau kecederaan pada bahagian badan mereka.
Mama Siti sarankan Mama Papa check after keadaan anak sudah reda, tak menangis dan meragam. Kalau anak masih merengek agak susah Mama Papa nak check badannya.
Kalau ada benjolan pada badannya, Mama Papa boleh cuba tuam dulu di tempat benjolan. Sebaiknya Mama elakkan sapu krim atau minyak ye, sebab anak berisiko mengalami kerengsaan kulit nanti.
Jika kesan daripada jatuh terdapat luka, Mama bersihkan dan tekankan dengan kain yang bersih selama 10 minit.
Tetapi, kalau luka tersebut alami pendarahan yang teruk, terus bawanya ke hospital atau klinik yang berdekatan untuk dapatkan pemeriksaan dengan segera.
3. Berikan Susu atau Minuman

Seandainya tips satu dan dua berjaya dilakukan, Mama Papa boleh menyusukan anak. Boleh berikan susu atau apa-apa minuman kepada anak.
Langkah ini untuk memudahkan proses anak tidur semula selepas kenyang diberikan susu.
4. Kenal Pasti Tanda Bahaya
Walaupun anak Mama Papa sudah berhenti menangis dan meragam serta sudah boleh tidur dengan lena, Mama Papa perlu berhati-hati.
Tanda-tanda tak normal yang mungkin akan dialami oleh anak selepas terjatuh dari katil:
Terdapat anggota badan yang takboleh digerakkan atau sakitTerdapat darah atau cecair kuning keluar dari hidung atau telinga Alami muntah-muntahKekejangan pada wajah Menangis dengan kerap dan nyaring Pengsan
Semua tanda-tanda yang dinyatakan perlulah diperhatikan terutamanya dalam tempoh 24 jam selepas anak terjatuh.
5. Elakkan Lakukan Aktiviti Lasak
Terdapat kemungkinan anak-anak akan rasa sakit pada bahagian badan yang berterusan dalam tempoh beberapa hari.
Pastikan anak-anak mendapat rehat yang cukup dan untuk sementara waktu ni Mama Papa elakkan anak lakukan sebarang aktiviti yang lasak.
Sekiranya anak Mama Papa jatuh jangan terus panik, lakukan dahulu langkah ni supaya anak kembali tenang. Setelah itu bawanya ke hospital untuk pemeriksaan lanjut.
Mama Papa perlu pantau pergerakan dan take note sekiranya ada berlaku perubahan pada fizikal anak-anak selepas kejadian anak terjatuh itu. Kemungkinan kesan tersebut dapat dilihat setelah beberapa hari, jadi Mama Papa sentiasa alert dan perhatikan gerak-geri anak-anak ye.

Dapatkan lebih banyak lagi informasi kesihatan di SINI!


13 Senarai Lengkap Rumah Anak Yatim di Sabah – Jom Infakkan Harta Mama & Papa

Untuk perkongsian kali ini secara sukacitanya Mama Siti ingin kongsikan 13 senarai buah rumah anak yatim di Sabah yang boleh anda semua lihat maklumatnya di dalam entri ini. Menurut riwayat At-Tirmizi, Rasulullah S.A.W bersabda:
“Barang siapa yang memelihara seorang anak yatim dengan memberi makanan dan minuman dengan puas, maka Allah s.w.t memasukkan ia ke dalam syurga kecuali ia mengerjakan dosa yang tidak dapat diampuni”.
Berpaksikan kepada ayat di atas, adalah menjadi kewajiban kepada kita semua sebagai umat Islam yang bertakwa untuk saling santun-menyantuni. Oleh itu, untuk melaksanakannya, di bawah ini Mama Siti telah senaraikan beberapa buah rumah anak yatim di Sabah untuk dijadikan pilihan anda semua berbuat amal kebajikan.

Kredit gambar: Facebook @Persatuan Rumah Anak Yatim & Madrasah Tahfiz Darul Yatama Yacobkhan
Jom lihat!
Senarai Rumah Anak Yatim di Sabah
#1. Rumah Anak Yatim Tambunan
Kredit gambar: Facebook
Alamat:
Peti surat no. 36 89650 Tambunan, Sabah
No. telefon:
087-774 120
Facebook/Website:
Rumah Anak Yatim Tambunan
#2. Orphanage & Asnaf As Sakinah
Kredit gambar: Google streetview
Merupakan sebuah rumah perlindungan anak-anak yatim dan anak-anak asnaf.
Rumah anak yatim ini beroperasi di sebuah rumah berkembar di mana tujuan pertubuhannya adalah untuk menyediakan semua keperluan asas kehidupan dan juga pemberian pembelajaran secara percuma dengan menggunakan sepenuhnya semua sumbangan yang diberikan kepada rumah anak yatim ini.
Alamat:
Lot 503, Jalan Pandan, Taman Pantai Lok Kawi, 89600 Papar, Kota Kinabalu, Sabah
No. telefon:
088-750 401
Facebook/Website:
Rumah Anak Yatim As-Sakinah
#3. HOME TUARAN Rumah Anak Yatim dan Miskin
Kredit gambar: Google review @aku lapar (akulapar96)
Rumah anak yatim ini pula mempunyai seramai 70 orang anak yatim dan miskin dengan bervisikan untuk menjadi institusi yang menyantuni anak yatim dan dhuafa kerana Allah.
Alamat:
Rumah lot 136, Taman Sinar Jaya, Fasa 2A, Kampung Dungang, 89200 Tuaran, Sabah
No. telefon:
014-3784389
#4. Rumah Anak Yatim Al Aman Beaufort
Kredit gambar: Google review @MOHD IZWAN BUDIMAN
Alamat:
P/S 707 Rumah Anak Yatim Al-Aman, 89808 Beaufort, Sabah
No. telefon:
087-224 362
Facebook/Website:
Rumah Anak-anak Yatim Al-Aman, Beaufort, Sabah
#5. Pusat Jagaan Anak-Anak Yatim, Rumah Al Yakin
Kredit gambar: Google review @Dave Kuan
Pusat Jagaan Anak-anak Yatim secara persendirian yang telah berdaftar di bawah Jabatan Kebajikan Masyarakat.
Alamat:
Jalan Bunga Botan, Batu 1 1/2 Jalan Utara, Sandakan, Sandakan, Malaysia
No. telefon:
089-201 401
Facebook/Website:
Pusat Jagaan Anak-anak Yatim & Miskin Rumah Al-yakin, Sandakan
#6. Rumah Anak Yatim Islam Baitul Amin Pitas
Kredit gambar: Facebook @Rumah Anak Yatim Islam Baitul Amin Pitas
Rumah Anak Yatim Islam Baitul Amin ditubuhkan pada tahun 2013 dan diasaskan oleh Yang Berbahagia Tuan Sapdin Bin Ibrahim, Pegawai Daerah Pitas merangkap Pengerusi Rumah Anak Yatim Islam Baitul Amin melalui bantuan oleh sahabat-sahabat yang sangat komited terhadap kerja-kerja kebajikan dan dakwah.
Ia mula beroperasi pada bulan Januari tahun 2014, setelah dirasmikan oleh Pembantu Menteri Di Jabatan Ketua Menteri, Datuk Haji Ariffin Bin Mohd Arif pada 11 Disember 2013 dan dikendalikan oleh Persatuan Pengurusan Rumah Anak Yatim Islam Baitul Amin, yang didaftarkan ke pertubuhan Malaysia (ROS), dengan nombor pendaftarannya PPM-015-12-04042014.
Alamat:
Pejabat JHEANIS Pitas, Blok B, Bangunan Urusetia Pejabat Daerah Pitas Peti Surat 272, 89108 Sabah
No. telefon:
019-8523476/019-8613330/019-5839566
Facebook/Website:
Rumah Anak Yatim Islam Baitul Amin Pitas
#7. Darul Bakti Kota Belud, Sabah
Kredit gambar: Facebook
Alamat:
Darul Bakti, Kampung Bobot, Peti Surat 238,, Kota Belud, Malaysia
No. telefon:
019-807 7341
Facebook/Website:
Darul Bakti Kota Belud, Sabah, Malaysia
#8. Rumah Anak Yatim & Asnaf Kudat (Baitul Hidayah)
Kredit gambar: Baitul Hidayah
Merupakan satu-satunya rumah anak yatim di sekitar kawasan Kudat, Matunggong dan Kota Marudu, rumah anak yatim Kudat atau lebih dikenali dengan Baitul Hidayah ini telah ditubuhkan dan diuruskan oleh Persatuan Pengurusan Rumah Anak Yatim Kudat, dengan nombor pendaftarannya adalah PPM-028-12-11082015 pada 11 Ogos 2015.
Ia dipengerusikan oleh Tuan Pegawai Daerah Kudat iaitu En. Sapdin Ibrahim dengan tujuan utama penubuhan rumah anak yatim ini adalah untuk memberi perlindungan dan pendidikan yang sewajarnya kepada anak-anak yatim atau yatim piatu Islam.
Alamat:
Kudat, 89050, Sabah
No. telefon:
019-810 5657/019-842 9791
Facebook/Website:
Rumah Anak Yatim Kudat – Baitul Hidayah
#9. Rumah Amal Soleh Solehah Lahad Datu
Kredit gambar: Facebook @Rumah Amal Soleh Solehah Lahad Datu
Alamat:
Lot 10, MDLD 6030, Lorong Perdana 3, Fasa 1, Taman Sri Perdana, 91100 Lahad Datu, Sabah
No. telefon:
011-3948 9378
#10. Rumah Anak Yatim Nur Taqwa
Alamat:
KM.4 Jalan Kampung Kayu Putih, Peti Surat 593, Jalan Rampayan Laut 89158 Kota Belud, Sabah
No. telefon:
011-5164 7114/013-8582070
#11. Rumah Putera Harapan (RPH) Ranau
Kredit gambar: Google reji
Alamat:
Kampung Lingkudau, 89300 Ranau Sabah, Ranau, Malaysia
No. telefon:
013-851 1606/019-8993315/019-8833197
Facebook/Website:
Rumah Putera Harapan (RPH) Ranau
#12. Pusat Jagaan Rumah Amal Selawat Nabi
Kredit gambar: Pusat Jagaan Rumah Amal Selawat Nabi
Alamat:
Ujana Semi D, Lot 20, Lorong 2, Batu 7, Jalan Airport, Taman Sejati, 90000 Sandakan, Sabah
No. telefon:
018-970 9773
Facebook/Website:
Pertubuhan Pengurusan Rumah Amal Selawat Nabi Sandakan
#13. Yayasan Anak Yatim Darul Yatama
Kredit gambar: Facebook @Persatuan Rumah Anak Yatim & Madrasah Tahfiz Darul Yatama Yacobkhan
Alamat:
Peti Surat 454 Kampung Papas, Jalan Rancangan Mawao, 89728 Membakut, Sabah
No. telefon:
088-250932/087-886101
Facebook/Website:
Persatuan Rumah Anak Yatim & Madrasah Tahfiz Darul Yatama Yacobkhan
Semoga dengan perkongsian senarai rumah anak yatim di Sabah ini sedikit sebanyak dapat membantu memberi anda maklumat yang diperlukan dan semoga dengan asbab perkongsian ini juga kita sama-sama beroleh kebaikannya, InsyaAllah!

Bagi anda yang tinggal atau ingin mencari rumah anak yatim di kawasan lain, boleh dapatkan senarainya di SINI!


9 Resepi Istimewa Khas Untuk Hari Bapa, Lengkap Dari Sarapan Hingga Dessert!

Hari bapa dah dekat! tapi sayang sekali, tidak ramai yang menyambut Hari Bapa jika dibandingkan dengan Hari Ibu. Bapa merupakan seorang ketua keluarga, pembimbing anak-anak dan keluarga.
Seorang bapa juga memerlukan kasih sayang dari isteri dan anak-anak. Kebanyakan para lelaki merasa sunyi, depresi, tertekan, namun ego seorang lelaki lebih memilih untuk memendam segala masalah yang dihadapi.
Hari Bapa adalah masa yang tepat untuk anda mula lebih menghargai bapa anda sebagai seorang lelaki yang telah bertungkus lumus menjaga dan membesarkan kita.
Jadikan hari bapa ini sebagai hari untuk menghargai Papa sebaik mungkin. Salah satu cara yang boleh dilakukan untuk menghargai seorang lelaki adalah dengan memasak makanan kegemaran mereka seperti 9 resepi khas untuk Hari Bapa di bawah ini:
9 Resepi Istimewa Khas Untuk Hari Bapa
Cadangan Menu Untuk Sarapan
Nasi Lemak Pandan

Bahan-bahan
Bahan Nasi
3 cawan Beras2 biji bawang besar
Bahan Untuk Dikisar Halus
1 kotak santan adabi3 helai daun pandan1/2 sudu kecil garam1 ibu jari halia
Bahan Sambal
1 sudu asam jawa pes1 sudu kecil garam3 sudu gula melaka5 biji telur direbus1 genggam ikan bilis digoreng1 genggam kacang tanah digoreng1 batang timun jepun
Bahan Untuk Dikisar Halus
3 biji bawang besar4 ulas bawang putih1 ibu jari haliaSegenggam lada keringSegenggam ikan bilis
Cara Memasak
Nasi Lemak Pandan:
Masukkan beras ke dalam Rice CookerSantan kotak, halia, bawang besar dan daun pandan diblender. Sebiji bawang besar dihiris kasar. Bahan yang diblender ditapis ke dalam beras yang sudah dibasuh.Mula masak Nasi
Sambal:
Blender bawang basar, bawang putih, halia, lada kering, dan ikan bilis.Tumis bahan kisar sehingga pecah minyak.Masukkan asam jawa, garam, dan gula melaka secukup rasa.
Hidangkan nasi lemak, sambal, ikan bilis goreng, telur rebus, dan timun mengikut kreatviti anda dan sedia untuk dihidangkan!
Kredit Resepi: Cookpad Nurulhidayah
Kopi Telur Vietnam

Bahan-bahan
Bahan Kopi:100 g kopi robusta500 ml air panasGula/Susu (Ikut Selera)
Bahan Telur:1 1/2 sdm susu pekat manis1/2 sdt gula pasir1 butir kuning telur
Cara Memasak
Siapkan serbuk kopi Vietnam atau Robusta seperti biasa, atau mengikut citarasa anda.Masukkan kuning telur bersama dengan gula dan susu pekat manis di dalam mangkuk.Kacau dengan garfu atau mixer sampai merata hingga adunan mengental dan creamy.Tuangkan 1/2 cawan kopi ke dalam gelas saji dan tambahkan adunan telur sebagai topping.Kopi yang tersisa dituangkan lagi ke atas campuran telur dan biarkan meresap melalui telur.Biarkan selama 3 minit.Sajikan kopi yang masih hangat.
Kredit Resepi: Detik Food
Makan Tengahari
Nasi Mendy

Bahan-Bahan
Untuk rempah mandy:2 sudu besar biji ketumbar1 sudu besar jintan putih1 sudu besar lada hitam1 sudu kecil bunga cengkih8 biji buah pelaga1 batang kayu manis3 helai daun salam keringUntuk nasi mandy:4 cawan beras basmathi extra longair secukupnya untuk rendam3-4 sudu besar minyak sapi½ biji bawang holland5-6 ulas bawang putih (**tertinggal di caption video)3 tangkai cili hijau4-5 tangkai cili padi1 – 1 ½ sudu besar rempah mandi6 cawan stok rebusan ayam1 mangkuk kecil kismis hitam4 cawan beras basmathigaram secukup rasaBahan-bahan untuk rebusan ayam:2-3 sudu besar minyak masak2 helai daun salam1 batang kayu manis2 sudu kecil lada hitam½ biji bawang holland10 cawan air1 kiub ayam1 ekor ayam1 sudu besar rempah mandyUntuk perapan ayam:2 sudu besar minyak zaitun1 sudu kecil serbuk smoked paprika/serbuk ciliSedikit pewarna kuning1 sudu besar jus lemon½ sudu besar rempah mandiUntuk salad:1 biji timun1 biji tomato½ biji bawang hollandsedikit garamsedikit gula½ sudu kecil serbuk lada hitam1-2 sudu besar jus lemondaun ketumbarUntuk sos harrah:4 ulas bawang putih1 biji tomato4-5 tangkai cili padi1 biji lemon1 biji cili merahDaun dan batang ketumbar1 sudu besar jus lemonsedikit garamsedikit gulaUntuk sup:Baki air rebusan ayam (setelah keluarkan air rebusan untuk nasi)Garam secukup rasa½ sudu kecil serbuk kunyit½ sudu besar serbuk lada hitam1 sudu kecil serbuk lada sulahHirisan daun ketumbarUntuk perasa asap:2 sudu besar minyak masakbara dari arang
Cara Memasak
Rempah Mandy
Panaskan kuali dan sangai bahan-bahan rempah mandy sehingga naik bau dalam anggaran masa 5-7 minit.Kisar bahan rempah sehingga agak halus.
Nasi mandy
Rendam beras dengan air secukupnya sehingga lembut, anggaran 30 minit.Panaskan minyak sapi lalu tumis hirisan bawang holland sehingga lembut dan layu.Masukkan bawang putih, cili padi hiiau, rempah mandy, stok rebusan ayam, kismis hitam, rendaman beras basmathi yang telah dibasuh bersih dan garam secukup rasa.Tutup dengan aluminium foil ataupun kain dan masak nasi dengan api yang perlahan.Selepas nasi sudah masak, tambah sedikit pewarna kuning telur atau saffron.
Rebusan ayam
Panaskan minyak masak lalu tumis daun salam, kayu manis, lada hitam dan hirisan bawang holland. Tumis sehingga bawang holland menjadi lembut.Masukkan air, kiub ayam (pilihan), ayam dan rempah mandy.Rebus ayam dalam anggaran masa 20-30 minit dengan api yang sederhana.Sediakan bahan sapuan ayam dengan campuran minyak zaitun, serbuk smoked paprika, sedikit pewarna kuning, jus lemon dan rempah mandy. Kacau sekata bahan.Selepas ayam masak, sapukan permukaan ayam dengan bahan sapuan lalu perapkan seketika.Bakar ayam pada suhu 180°C – 200°C dengan menggunakan api atas sahaja dalam anggaran masa 15 minit.
Sup
Panaskan baki air rebusan ayam untuk sup.Masukkan garam secukup rasa, serbuk kunyit, serbuk lada hitam, serbuk lada sulah dan hirisan daun ketumbar.Masak sehingga sup mendidih.
Salad
Potong dadu timun, tomato dan bawang holland.Masukkan sedikit garam dan gula, serbuk lada hitam, jus lemon dan hirisan daun ketumbar.Gaul sekata bahan-bahan salad.
Sos
Kisar bawang putih, tomato, cili padi, cili merah (pilihan), daun dan batang ketumbar tanpa air. Kisar kesemua bahan tidak terlalu halus.Perasakan sos yang telah dikisar dengan jus lemon, sedikit garam dan gula.
Cara-cara untuk Perasa Asap
Masukkan tepung beras ke dalam mangkuk. Gaul Bersama majerin. Majerin tu tak perlu dipanaskan. Gaul sehingga adunan melekat menjadi satu bebola doh.Letakkan ayam panggang diatas nasi mandy.Guna bekas tahan panas atau aluminium foil dibentuk seperti mangkuk, dan tuang minyak masak lalu letakkan bara dari arang.Tutup rapat selama 10 minit agar nasi dan ayam terkena asap dan dapat menyerap baunya.
Hidangkan nasi mandy dengan ayam panggang, salad, sos harrah, sup kosong bersama potongan cili hijau dan hirisan lemon. Siap untuk dijamu selera!
Kredit Resepi: Resepi Che Nom
Smoothie Kurma Pisang

Bahan-bahan
7 biji kurma3 biji pisang (dibekukan) 2 cawan susu rendah lemak1 sudu kecil serbuk kayu manis
Cara Penyediaan
Masukkan kesemua bahan ke dalam blender.Blend hingga pekat dan sebati.
Kredit resepi: MyResipi
Minum Petang
Youtiao (Cakoi)

Bahan-bahan
1 cawan air suam – jangan terlalu panas1 1/2 sudu teh yis 2 sudu makan gula1/2 sudu teh garam1/2 sudu teh soda bikarbonat 2 1/2 cawan tepung gandum 2 sudu makan minyak
Cara Memasak
Masukkan yis dan gula ke dalam air suam. Biarkan 10 minit hingga berbuih.Masukkan garam dan soda bikarbonate ke dalam tepung. Kemudian masukkan campuran yis tadi.Uli sebati. Kemudian masukkan minyak.Uli rata sekali lagi. Rehatkan doh selama 1 jam. Selepas 1 jam, canai doh kemudian potong 4 segi panjang. Basahkan lidi/copstick. Tekan tengah doh. Tindih 2 doh yang dah dipotong 4 segi.Taburkan tepung gandum sebelum dan semasa mencanai supaya doh tidak melekat.Goreng doh dengan minyak panas. Tarik sedikit doh sebelum dimasukkan ke dalam kuali. Goreng sehingga garing.Angkat, toskan minyak dan sedia untuk dinikmati!
Kredit Resepi: Rasa.my
Sangkaya
Bahan-bahan
5 helai daun pandan (kisar bersama 1 cawan air dan tapiskan ambil airnya sahaja)1 biji telur1 kota santan atau 1 tin susu cair1 sudu besar tepung jagungGula dan garam secukup rasa
Cara Memasak
Masukkan kesemua bahan-bahan ke dalam periuk dan kacau sehingga sebati. Letakkan di atas dapur dengan menggunakan api yang sederhana. Kacau sehingga ia mendidih (kacau selalu untuk elakkan kuah berketul-ketul). Bila dah masak tutup api dan hidangkan! Lebihan sangkaya boleh simpan di dalam peti sejuk untuk hidangan di lain hari.
Kredit Resepi: Siraplimau
Teh Tarik

Bahan-bahan
Serbuk teh  Air panas1-4 sudu susu pekat1/2 Esen vanilaSecubit garam
Cara Penyediaan
Masukkan serbuk teh dalam bekas (lebih banyak lebih kaw!). Serbuk teh juga boleh dicampur antara jenis dan jenama yang lain mengikut selera masing-masing.Masukkan 1 1/2 cawan air panas dan biarkan serbuk daun teh merendam. Anda inginkan rasa yang pahit dan warna hitam kemerahan pada tahap ini. Masukkan 1-4 Sudu susu pekat kedalam cawan. Susu memainkan peranan untuk buih dan rasa manis. Terlampau banyak susu menyebabkan rasa teh hilang dan terlampau putih.Letakkan 1/2 sudu teh esen vanilla dan secubit kedalam susu.Tapis dan masukkan teh pekat yang telah dibancuh sebanyak 1/4 cawan sahaja.Isi cawan dengan air panas.Sediakan satu cawan yang sedikit besar untuk lebih mudah tarik.Gunakan cawan yang lebih besar untuk lebih mudah membuat teh tarik.Teh tarik sedia untuk diminum.
Makan Malam
Sirloin Steak

Bahan-bahan
Untuk Perapan Daging:1 kg daging batang pinang6 Ulas bawang putih (dikisar sehingga lumat)2 inci halia (dikisar sehingga lumat)Lada hitam (dikisar kasar)Sos lada hitam (jika mahu)Sos PerasaBeberapa sudu madu asli½ Mentega / minyak zaitunMix herbsRosemary
Untuk Sos:1 Biji bawang besar (dihiris)3 Ulas bawang putih (di tumbuk atau dicincang)1 Tin cendawan butang Mentega untuk menumis 3 Sudu tepung jagung (telah di bancuh)2 kuib ayam3 ½ cawan airLada hitamLada sulahGaramGulaRosemarryMixed herb
Cara Memasak
Daging
Satukan semua bahan di atas kedalam satu bekas dan gaulkan pada daging sehingga rata.Perapkan ia selama tiga jam. Sementara itu siapkan hidangan sampingannya.Panaskan butter atau minyak zaitun di atas pemanggang lalu bakarkan daging sehingga ia mencapai tahap masak yang anda inginkan.
Sos
Tumiskan bawang besar dan bawang putih dengan butter sehingga menjadi keperangan. Masukkan airMasukan kiub ayam, cendawan, lada hitam dan lada sulah.Kacau sehingga mendidih.Campurkan sedikit garam dan gula mengikut citarasa.Masukkan sedikit sos lada hitam dan gaul sehingga ia menjadi rata.Kemudian masukkan bancuhan tepung jagung dan kacau sehingga ia menjadi pekat.Akhir sekali masukan rosemarry dan mixed herb kedalam kuah dan gaul ia sehingga sebati.
Nota tambahan: Tambahkan juga hidangan sampingan seperti kentang putar atau kentang goreng, salad, coleslaw dan sebagainya untuk resepi istimewa Hari Bapa ini. Pasti lebih menarik!
Jus Tembikai Laici Sparkling

Bahan-bahan
1/4 biji tembikai (1/4 watermelon)1/2 tin laici dan air laici (1/2 can lychee and lychee syrup)1 biji limau nipis (1 lime)2 sudu gula (2 tbsp sugar)3 helai daun pudina (3 mint leaves)1 botol Air Mineral Spritzer Sparkling (1 bottle Spritzer Sparkling Mineral Water)
Cara Penyediaan
Blender bahan-bahan ini:TembikaiLaiciAir mineral Spritzer  sparklingPerahan limau nipis2 sudu gulaDaun pudinaLetakkan ais kedalam cawan.Potong kecil tembikai dan hiris halus limau nipis sebagai hiasan dan letakkan di atas ais.Masukkan jus yang telah diblend ke dalam cawan sehinga separa penuh.Penuhkan cawan dengan air mineral sparkling dan sedia dihidang.
Kredit Resepi: Khairul Aming
Dessert
Kek Batik Cheese Indulgence

Bahan-bahan
Kek Batik2 pack /540g biskut marie250g mentega1/2 tin /200g susu pekat manis1 cawan serbuk Milo3/4 cawan /180ml susu full cream1/2 cawan /50g serbuk koko1/4 sudu kecil garam *for unsalted butter1 sudu kecul esen vanillaLapisan Cheese250 g krim keju3 sudu besar /50g gula kastor1 sudu kecil esen vanila1 sudu besar susu pekat manis3/4 sudu besar serbuk gelatin3 sudu besar air panas200 ml krim putar tenusuChocolate ganache300g coklat masakan gelap250g krim putar tenusu1 sudu besar butter1 sudu kecil esen vanilla
Cara Memasak
Cara-cara untuk kek batik:Lapik loyang dengan plastik atau kertas kalis air.Patah-patahkan biskut marie.Panaskan butter sehingga cair kemudian masukkan susu pekat manis, serbuk milo, susu full cream dan serbuk koko. Kacau sampai tak berketul.Masukkan esen vanila, garam (kalau guna unsalted butter).Kacau sampai mendidih dan tutup api.Tuang biskut maire yg dipatahkan tadi sikit demi sedikit.Tuang ke dalam loyang.Ratakan dan tekan rapat.Sejukkan dalam peti ais sementara sediakan lapisan cheese.Cara-cara untuk lapisan cheese:Bancuh gelatin dengan air panas dan kacau sampai larut.Masukkan krim cheese dalam mangkuk adunan.Masukkan gula kastor, esen vanilla, susu pekat dan cecair gelatin.Kacau sekata.Dalam bekas yang berasingan, putar whipping cream sehingga kental.Campurkan whipping cream dalam adunan cheese.Keluarkan kek batik dan tuang adunan cream cheese di atasnya.Ratakan dan masukan balik kedalam peti sejuk.Cara-cara untuk lapisan coklat ganache:Cairkan coklat (double boil).Masukkan whipping cream kemudian kacau sehingga suam dan larut.Masuk sedikit butter (supaya lapisan ganache berkilat).Masukkan esen vanilla.Bila dah cair sekata boleh angkat.Keluarkan kek batik dari peti sejuk dan tuang coklat ganache.Simpan dalam peti sejuk semalaman.
Nota tambahan:Jangan panaskan (double boil) terlalu lama coklat ganache.Sentuh bubble yang muncul atas lapisan coklat ganache supaya lapisan ganache tak menggerutu.Rendam pisau dalam air panas setiap kali kita potong, potongan lebih kemas dan bersih dengan cara ni.
Kredit Resepi: Resepi Che Nom
Hari Bapa tidak kurang istimewa dengan Hari Ibu. Dalam Islam juga, kedudukan seorang bapa amat dijunjung tinggi.
Semoga dengan resepi bersempena Hari Bapa yang telah dikongsikan, sambutan Hari Bapa anda berjalan dengan lebih lancar dan dapat mengeratkan lagi hubungan.

Untuk lebih lagi resepi menarik, klik SINI.


‘Slowly But Surely’ 5 Cara Siang Udang Yang Betul Ikut Saiz dan Jenis Masakan

“Sebenarnya, macam mana cara siang udang yang betul ni, Mama Siti? “
Mungkin ini lah soalan yang akan diajukan oleh Mama yang baru-baru nak belajar siang udang. Sama lah macam Mama Siti masa mula-mula nak ceburkan diri jadi domestic engineering.
Oh ya, domestic engineering ialah istilah untuk individu yang bertanggungjawab melakukan pengurusan rumah. Boleh jadi itu suri rumah atau anak-anak yang menjaga ibu bapa.
Istimewa kali ini, Mama Siti kongsikan ilmu dan pengalaman siang udang mengikut saiz dan jenis masakan yang bersesuaian. Tapi sebelum itu, kita tengok dulu morfologi udang sebagai permulaan proses siang udang.
Morfologi Udang dan Istilah Laymen

Kredit gambar: sampulpertanian.com
Mama Siti rasa elok kalau kita manfaatkan gambar di atas untuk memudahkan pemahaman cara siang udang.
Mama Siti tak ada lah masukkan gambar morfologi udang dengan bahasa-bahasa sains. Selain disebabkan terlalu banyak, Mama Siti pun sebenarnya keliru bila banyak sangat informasi ini.
Kalau bahasa ‘layman’ macam dalam gambar, senang sikit kita nak jelaskan satu persatu kan.
Baiklah, sekarang Mama semua dah tahu istilah pada udang. Jadi, mari kita mulakan persediaan siang udang mengikut saiz dan jenis masakan.
Cara-Cara Siang Udang Mengikut Saiz dan Jenis Masakan
> Cara Siang Udang Saiz Kecil dan Sederhana <
#1 Simpan Kepala dan Ekor
Sesuai untuk masakan berkuah seperti masak lemak cili api.
#1 Langkah pertama, potong hujung bahagian kepala (cephalotorax) menggunakan gunting. Jangan lupa untuk buangkan juga antena nya sekali ya.
Kredit gambar: Mami Zana
#2 Kemudian, potong bahagian tajam kepala udang. Tepatnya, di atas mata dan di tengah-tengah kepala.
Kredit gambar: Mami Zana
#3 Potong hujung ekor bersama-sama dengan bahagian yang tajam sekali. Bimbang kalau-kalau ia akan mencederakan jari semasa proses memasak dan ketika makan.
Kredit gambar: Mami Zana
#4 Beralih pula ke bahagian badan (abdomen). Belah bahagian tengah badan udang hingga ke segmen kedua terakhir.
Kredit gambar: Mami Zana
#5 Dengan menggunakan pisau atau lidi, buang saluran najis udang yang berwarna hitam sehingga bersih.
Kredit gambar: Mami Zana
#2 Buang Kepala dan Simpan Ekor
Sesuai untuk masakan tumisan seperti udang masak merah dan sambal tumis petai.
#1 Langkah pertama, buangkan kepala udang (cephalotorax) secara keseluruhan dengan berhati-hati. Ada bahagian tajam di kepala udang, jangan sampai tercucuk pula ya.
Kredit gambar: Mami Zana
#2 Seterusnya, kupas kulit udang hingga ke segmen kedua terakhir. Tinggalkan satu segmen badan beserta ekornya.
Kredit gambar: Mami Zana
#3 Beralih ke bahagian badan. Gunakan pisau tajam dan belah bahagian tengah atas udang. Tujuannya untuk memudahkan proses membuang saluran najis udang.
Kredit gambar: Mami Zana
#4 Akhir sekali, ambil lidi dan buangkan saluran yang berwarna hitam sehingga bersih. Bagi Mama yang belum tahu lagi, itu ialah saluran najis udang.
Kredit gambar: Mami Zana
#3 Simpan Isi Sahaja

#1 Langkah pertama, buang semua bahagian kepala udang. Kemudian, kupas kulitnya secara keseluruhan termasuklah ekornya sekali.
Kredit gambar: Mami Zana
#2 Seterusnya, belah udang dimulakan dari bahagian kepalanya dulu. Untuk hasil yang lebih baik, Mama gunakan pisau yang tajam untuk membelah dan mengeluarkan saluran najis udang.
Kredit gambar: Mami Zana
#4 Udang Tegak, Sedap Masak
Sesuai untuk masakan sushi atau goreng tempura.

#1 Dimulakan dengan membuang kepalanya.
Kredit gambar: Mami Zana
#2 Selepas itu, kupas kulit udang. Pastikan kaki dan ekornya pun dibuang sama.
Kredit gambar: Mami Zana
#3 Ambil pisau dan belah belakang badan udang. Kemudian, buang saluran najis yang berwarna hitam.
Kredit gambar: Mami Zana
#4 Beralih ke bahagian bawah badan udang. Kelar badan udang sebanyak empat kali dari kepala hingga ke ekor. Bilangan kelar bergantung kepada saiznya. Lebih besar, lebih banyak.
Kredit gambar: Mami Zana
#5 Kemudian, regangkan badan udang sampai Mama dengar bunyi ‘klak’.
Kredit gambar: Mami Zana
#6 Tujuannya adalah supaya udang kekal lurus apabila dimasak atau dibuat susyi.
Kredit gambar: Mami Zana
#5 Cara Siang Udang Saiz Besar (Udang Galah)
Kredit gambar: New Straits Times
#1 Sediakan gunting tajam untuk kita mula memproses udang galah. Kemudian, gunting semua kaki, antena dan kedua-dua belah penyepitnya sekali.
Kredit gambar: NTVkids
#2 Selepas itu, buang pula bahagian tajam yang terletak di antara mata udang galah. Memandangkan saiz udang galah lebih besar, ianya juga lebih keras dan boleh membawa bahaya kepada Mama semasa memasak atau makan.
Kredit gambar: NTVkids
#3 Sekarang, kita akan buang bahagian tajam di kepala udang hingga menampakan bahagian dalam isi udang galah. Pastikan Mama menggunakan gunting yang tajam ya.
Kredit gambar: NTVkids
#4 Seterusnya, cari kantung najis udang dan tarik keluar secara perlahan-lahan. Oh ya, Mama kena pastikan kantung itu tidak pecah semasa dikeluarkan.
Kredit gambar: NTVkids
#5 Kemudian, gunakan pisau atau gunting dan belah di tengah-tengah badan udang galah untuk membuang saluran najis.
Kredit gambar: NTVkids
#6 Proses siang udang galah telah pun selesai. Namun sebagai tambahan, Mama boleh buangkan bahagian tajam di ekor.
Kredit gambar: NTVkids
Jadi, lebih kurang seperti itu lah cara siang udang saiz kecil, sederhana dan besar seperti udang galah.
Tapi apalah teori tanpa praktikal. Tak lengkap lah kalau tak buat sendiri kan. Mama cuba dulu di rumah, dimulakan dengan saiz kecil. Nanti dah yakin sikit, siang udang besar pula.
Mama Siti harap sangat perkongsian kali ini membantu urusan dapur Mama di rumah.

Lebih banyak tips masakan dan ilmu rumah tangga di SINI!


Pemberian Vaksin Pneumokokal Percuma Kepada Kanak-kanak Berumur 4 dan 5 Tahun

Kementerian Kesihatan Malaysia (KKM) memperluaskan lagi pemberian vaksin pneumokokal secara percuma kepada kanak-kanak yang berusia empat dan lima tahun bermula 1 Jun 2023 sehingga 31 Mei tahun depan.
Menteri Kesihatan Dr. Zaliha Mustafa berkata, pemberian vaksin menerusi inisiatif imunisasi catch-up pneumokokal (CHUP) bagi mengoptimumkan lagi perlindungan terhadap penyakit pneumokokal invasif dalam kalangan kanak-kanak yang lahir pada tahun 2018 dan 2019.
“Ibu bapa boleh bawa anak-anak ke mana-mana fasiliti secara walk-in serta ada juga janji temu melalui MySejahtera untuk membuat tempahan dapatkan vaksin pneumokokal di semua fasiliti kesihatan,” kata beliau.
Beliau berkata KKM menyasarkan seramai 700,000 atau sekurangnya 70 peratus daripada satu juta kanak-kanak yang berusia empat dan lima tahun untuk diberikan vaksin pneumokokal dalam tempoh setahun itu.
Pemberian vaksin ini, untuk mencegah penyakit yang disebabkan oleh jangkitan Streptococcus pneumoniae yang dikenali sebagai pneumokokus.
Bakteria ini boleh menyebabkan penyakit seperti radang paru-paru (pneumonia), radang sinus, jangkitan telinga tengah, radang selaput mata dan sarah tunjang serta jangkitan bakteria dalam darah.
Penting tau pemberian vaksin ini. Komplikasi daripada penyakit pneumokokal termasuk lah cacat pendengaran, kecacatan otak dan kematian.
KKM telah memulakan pelaksanaan pemberian vaksin pneumokokal dalam Program Imunisasi Kebangsaan sejak 1 Disember 2020 bagi kanak-kanak yang lahir bermula 1 Januari 2020.
Katanya lagi, program imunisasi yang dijalankan diperingkat global ini telah menunjukkan penurunan kadar kematian bagi kanak-kanak bawah lima tahun di seluruh dunia.
Di bawah Program Imunisasi Kebangsaan untuk bayi dan kanak-kanak, terdapat 11 jenis produk vaksin diberikan untuk mencegah 13 penyakit cegahan vaksin iaitu Tuberkulosis, Hepatitis B, Difteria, Tetanus (kancing gigi), Pertussis (batuk kokol), Haemophilus influenza type B, polio, maesles (campak), mumps (beguk) dan rubella, katanya.
“Kini pencapaian liputan imunisasi untuk bayi dan kanak-kanak adalah tinggi di peringkat kebangsaan dan mencapai sasaran yang telah ditetapkan oleh Pertubuhan Kesihatan Sedunia (WHO) iaitu melebihi 95 peratus bagi kebanyakan vaksin utama dalam program imunisasi. Pencapaian ini juga telah diperakui oleh WHO,” katanya lagi.

Jadi, Papa Mama dapatkan vaksin pneumokokal ini untuk anak yang berumur empat dan lima tahun ye, untuk mencegah penyakit dan meningkatkan imunisasi badan anak-anak.

Mama Papa dapatkan info kesihatan anak-anak di SINI.


“Ya Allah, Panasnya” – 5 Doa Minta Hujan Turun Yang Lengkap Dalam Rumi dan Arab

Cuaca panas di Malaysia dijangka berlanjutan sehingga Ogos ditambah pula dengan peratusan kelembapan udara (humidity) yang tinggi menyebabkan kita terasa lebih panas.
Sebagai ikhtiar agar Allah SWT menurunkan hujan, bacakanlah doa minta hujan dan doa ketika hujan yang Mama Siti senaraikan ini. Berikut ialah beberapa doa minta hujan yang boleh diamalkan.
Senarai Doa Minta Hujan Untuk Diamalkan

Kredit gambar: RuangMom
Doa Minta Hujan #1
اللَّهُمَّ أَعْتُنَا، اَللَّهُمَّ أَعْنَا، اَللَّهُمَّ أَغِثنا
‘Allahumma aghitsnaa, Allahumma aghitsnaa, Allahumma aghitsnaa’
Maksudnya: “Ya Allah! Berikanlah kami hujan. Ya Allah! Turunkan hujan pada kami. Ya Allah! Hujanilah kami.”
(Hadis riwayat Bukhari dan Muslim)
Doa Minta Hujan #2
اللَّهُمَّ أَسْقِنَا غَيْنًا مُغِيْنًا مَرِيئًا مَرِيعًا، نَافِعًا غَيْرَ ضَارٍ، عاجلا غير آجل
‘Allahumma asqinaa ghoitsan, mughiitsan, marii-an, naafi’an Ghiro dhoorrin, ‘aajilan ghoiro aajilin’
Maksudnya: “Ya Allah! Berilah kami hujan yang merata, menyegarkan tubuh dan menyuburkan tanaman, bermanfaat, tidak membahayakan. Kami mohon hujan secepatnya, tidak ditunda-tunda.”
(Hadis riwayat Abu Daud)
Kredit gambar: KOMPAS.com
Doa Minta Hujan #3
اللَّهُمَّ اسْقِ عِبَادَكَ وَبَهَائِمَكَ، وَانْشُرْ رَحْمَتَكَ، وَأَحْيِ بَلَنَكَ الْمَيِّتَ
‘Allahumma Asqi ‘ibaadaka wabahaa-imaka wansyur rohmataka, wa ahyii baladakal mayyit’
Maksudnya: “Ya Allah! Berilah hujan kepada hamba-hamba- Mu, haiwan ternak, berilah rahmat Mu dengan merata, dan suburkan bumi-Mu yang tandus.”
Doa Minta Hujan #4
لا إله إلا اللهُ يَفْعَلُ مَا يُريدُ اللهُم أَنتَ اللهُ لا إلهَ إلا أَنْتَ الْغَنِيُّ وَنَحْنُ الْفُقَرَاء أَنْزِلْ عَلَيْنَا الْغَيْثَ وَاجْعَلْ مَا لَنا قُوَّةً وبلاغا إلى حين
‘Laa ilaaha illaaLlah, yaf’alu maa yuriid. Allahumma AntaLlahu laa ilaaha illaa Antal Ghiniyyu wa nahnul fuqoroo-u, anzil ‘alainal ghoitsa waj’al maa anzalta lanaa quwwatan wabalaghon ilaa hiin’
Maksudnya: “Tiada Tuhan kecuali Allah, Dia melakukan apa saja yang dikehendaki. Ya Allah, Dikau adalah Allah, tiada Tuhan kecuali Dikau Yang Maha kaya sementara kami yang memerlukan.
Maka turunkanlah hujan kepada kami dan jadikanlah apa yang telah Dikau turunkan sebagai kekuatan bagi kami dan sebagai bekal di hari yang ditetapkan.”
Doa Ketika Hujan #5
Kredit gambar: Pexels
اللَّهُمَّ صَيِّبًا نَافِعًا
‘Allahumma shoyyiban nafi’an’
Maksudnya: “Ya Allah! Turunkanlah hujan yang bermanfaat (untuk manusia, tanaman dan binatang).”
(Hadis riwayat Al-Bukhari)
Adab-adab Ketika Turunnya Hujan
Kredit gambar: KASKUS
#1 Berdoa
Sahl bin Saad, beliau berkata bahawa Rasulullah SAW bersabda,
ثِنْتَانِ لا تُرَدَّانِ، أَوْ قَالَ: مَا تُرَدَّانِ، الدُّعَاءُ عِنْدَ النِّدَاءِ، وَعِنْدَ الْبَأْسِ، حِينَ يَلْتَحِمَ بَعْضُهُ بَعْضًا وَفِي رِوَايَة : وَتَحْتَ المَطَر ”
“Dua orang yang tidak ditolak doanya adalah: [1] ketika azan dan [2] ketika rapatnya barisan pada waktu perang.” Dalam riwayat lain disebutkan, “Dan ketika hujan turun.”
(Hadis riwayat Abu Daud dan Ad Darimi)
#2 Mensyukuri Hujan
Kredit gambar: Pejabat Mufti Wilayah Persekutuan
Hujan itu rahmat?
Ya, hujan salah satu dari kurniaan yang baik disisi tuhan. Dari air hujan itu, kita dapat menyuburkan tanah, menghidupkan haiwan di laut dan pelbagai lagi kegunaannya.
Kita patut mengucapkan syukur dan tidak mencela hujan.
#3 Mengambil Berkat Air Hujan
Kredit gambar: KlikNClean
Harus hukumnya buat seseorang itu untuk menggunakan air hujan untuk berwuduk, mandi wajib, mandi-mandi sunat, serta membersihkan najis menggunakan air hujan.
Ini kerana ia termasuk dalam kategori air mutlak yang tujuh serta bersifat suci lagi menyucikan.
 وَيُنَزِّلُ عَلَيْكُمْ مِنَ السَّمَاءِ مَاءً لِيُطَهِّرَكُمْ به
Maksudnya : Dan Dia menurunkan ke atas kamu air dari langit supaya kamu dapat bersuci dengannya.
(Surah Al-Anfal, ayat 11)
Kredit gambar: RS Panti Rapih
Semoga doa-doa ini dapat diterima oleh Allah SWT dan Dia menurunkan hujan yang kita mohonkan.
Kita berharap agar hujan yang diturunkan membawa berkat dan kebaikan bagi semua makhluk hidup.

Tingkatkan amal ibadah lain dengan panduan dan bacaan yang betul seperti dikongsikan DI SINI.


14 Kelebihan Surah Al-Insyirah – Pulihkan Perasaan, Harta, Ibadah, dan Penyakit

Al-Quran memang tidak dinafikan menyimpan banyak mukjizat. Kepada mereka yang beramal dengan sesuatu surah akan diberikan kelebihan sesuai dengan fadhilat surah-surah tersebut.
Perihal perasaan, harta, ibadah dan penyakit, insyaAllah dapat disembuhkan dengan surah al-Insyirah. Apa yang penting ia perlu disertai dengan keikhlasan dan keyakinan bahawa tuhan akan kabulkan hajat Mama.
Mari kita ketahui lebih lagi tentang kelebihan surah al-Insyirah ini:

Kredit gambar: tipyaanacademy.com
14 Kelebihan Beramal Dengan Surah Al-Insyirah
#1 Menghilangkan Kedukaan
Bacaan surah ini selepas solat fardhu, Allah SWT akan menghilangkan segala dukacita dalam hati kita. Dia juga akan mengembalikan kegembiraan buat mereka. Sesungguhnya hati ini milik Allah dan hanya Dia lah yang berhak membolak-balikkan.
#2 Menjauhkan Sifat Malas
Percaya atau tidak, antara kelebihan mengamalkan surah Al-Insyirah adalah menjauhkan diri dari sifat malas.
Malas bekerja, malas mengemas rumah dan malas ke sekolah. Kalau anak-anak Mama malas ke sekolah, sebelum melepaskan mereka ke sekolah, bacakan surah al-Insyirah pada ubun-ubun kepala.
#3 Terhindar Dari Kesempitan Hidup
Kredit gambar: Detikcom
Kesempitan hidup tidak sekadar pada harta, boleh jadi itu kesempitan fikiran. Berdoalah banyak-banyak kepada Allah dengan bacaan surah al- Insyirah dan diniatkan agar terhindar dari kesempitan wang dan intelektual.
#4 Dapat Melihat Perkara Ajaib
Dikatakan bagi sesiapa yang menjadikan bacaan al-Insyirah sebagai rutin maka mereka akan diperlihatkan dengan perkara ajaib. Tempoh membaca surah al-Insyirah ialah pada waktu dhuha sebanyak 200 kali.
#5 Mengatasi Sakit Pinggang
Kredit gambar: Grid Health- Grid.ID
Salah satu gejala sebelum haid atau premenstrual syndrome (PMS) ialah sakit pinggang. Serba tak kena kalau sakit sedang datang bertandang.
Cara meredakan sakit pinggang adalah dengan membaca surah al-Insyirah ayat ke 3, sebanyak 3 kali. Kemudian, tiupkan di tapak tangan dan ditepukkan pada bahagian pinggang.
#6 Dipermudahkan Urusan
Membaca surah al- Insyirah dianggap sebagai cara mempermudahkan urusan seseorang selama masih hidup di dunia. Bahkan, Allah SWT berupaya memberikan jalan keluar yang tidak pernah kita bayangkan sebelum ini.
#7 Dilimpahkan Kekayaan
Kredit gambar: Reddit
Ulang bacaan surah ini sebanyak 40 kali, setiap kali selepas solat fardhu. Mudah-mudahan, Allah kurniakan kekayaan berupa harta, akhlak, dan ilmu pengetahuan sebagai bekalan di dunia dan di akhirat.
#8 Dijauhkan Dari Masalah
Mama Siti pernah menyaksikan bagaimana seseorang terhindar dari masalah di media sosial. Begini ceritanya.
Seorang penyanyi tersalah faham dengan status seseorang tentang karyanya. Kalau nak difikirkan, boleh sangat keadaan tersebut menjadi heboh dipertikaikan tapi itu tidak berlaku.
Mama Siti tidak pasti sama ada beliau mengamalkan al- Insyirah tetapi begitulah kira-kiranya bagaimana Allah menyelamatkan kita dari suatu masalah.
#9 Berfikiran Positif
Orang-orang yang membaca al- Quran akan mendapat mukjizat darinya. Dengan kekuasaan mukjizat itu, ia boleh mencegah aura negatif dari minda kita.
#10 Agar Istiqamah Beribadah
Daripada Aisyah RA., Nabi Muhammad SAW bersabda: “Wahai manusia lakukanlah amalan mengikut keupayaan kamu. Sesungguhnya Allah tidak jemu sehinggalah kamu jemu. Amalan yang paling Allah sukai ialah amalan yang berterusan walaupun sedikit.”
(Riwayat al-Bukhari dan Muslim)
Selain berdoa agar kita selalu istiqamah, surah al- Insyirah juga salah satu cara agar kita berterusan beribadah.
#11 Wajah Berseri
Kredit gambar: Freepik
Bacakan Surah Al-Insyirah ayat ke 4 ini sebanyak 7 kali, kemudiannya ditiupkan ke tapak tangan dan diusapkan ke muka. Dalam masa yang sama, niatkan dalam hati agar kecantikan ini mengingatkan orang yang melihatnya kepada kebesaran Allah SWT.
#12 Terhindar Dari Penyakit
Rata-rata dari kita semua dilahirkan dengan pakej kesihatan sempurna, sampai masanya nanti kita perlu pulangkannya semula kepada Allah.
Alangkah kalau kita pulangkan dalam keadaan baik juga. Amalkan surah al-Insyirah supaya kita terhindar dari penyakit dan wabak.
#13 Mengubati Sengatan/Gigitan
Kredit gambar: Freepik
Bacakan surah al- Insyirah dan tiupkan kepada pesakit. Ini ialah ilmu yang diajarkan oleh pakar perubatan Islam.
#14 Dikabulkan Doanya
Banyakkan membaca surah ini di dalam solat atau di luar solat. Caranya adalah dengan mengulang surah al-Insyirah sekurang-kurangnya 103 kali agar permintaan Mama diperkenankan.
Kredit gambar: Tirto.ID
Sebenarnya surah al- Insyirah menyimpan 1001 kelebihan buat umat manusia yang beramal dengannya. InsyaAllah dengan keyakinan dan keikhlasan, Allah akan mengabulkan harapan-harapan kita.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Resepi Mudah 5 Produk Tenusu Sempena Hari Susu Sedunia

Produk tenusu adalah antara penghasilan makanan yang paling penting dan sering menjadi pelengkap bagi pelbagai resepi. Komposisi yang teguh dan jenis-jenis mikroorganisma yang boleh tumbuh dalam susu dapat diolah kepada pelbagai bentuk dan mengubah tekstur, warna, rasa dan bau produk tenusu.
Dari masa ke masa, jenis mikroorganisma yang boleh menimbulkan produk tertentu telah dikenal pasti, dicirikan, dan pelbagai resepi dicipta.
Asid laktik membantu meningkatkan keasidan, menggumpal protein, dan menghalang pertumbuhan organisma yang tidak diingini. Kepelbagaian produk tenusu adalah hasil daripada pelbagai jenis susu yang digunakan, mikroorganisma, dan jenis proses yang digunakan.
Kebanyakan produk tenusu boleh didapati di kebanyakan kedai dan pasaraya dalam kadar harga sederhana dan ada juga yang lebih dari biasa. Namun sedar atau tidak produk tenusu boleh dibuat dengan sendiri tanpa teknologi atau cara-cara yang susah.
Berikut adalah beberapa resepi mudah yang menggunakan produk tenusu:
5 Resepi Produk Tenusu
Mentega

Mentega merupakan salah satu bahan masakan yang mudah, pelbagai guna, dan lazat. Seperti produk tenusu yang lain mentega mempunyai pelbagai variasi sendiri.
Mentega digunakan sebagai bahan dalam pelbagai jenis masakan, disapu diatas roti bakar, pengganti minyak masak.
Bahan-bahan
250ml Whipped cream/Thickened cream/Heavy Cream (pastikan tertulis pada kotak, contains 35% milk fat)Ais sejuk campur air batuGaramParsley flake – optionGarlic – option
Cara-cara
Pukul menggunakan mixer whipped cream pada tiga tahap kelajuan dimulai dengan perlahan, sederhana dan laju. Pukul hingga susu terpisah dari pada air. Bila susu dan air dah terpisah, tapis airnya, jangan buang. Ini adalah low fat milk. Boleh guna untuk membuat benda lain pula.Setelah itu masukkan air sejuk berais tadi dan kacau mentega hingga menjadi kental dan bulat. Buat begini dua ke tiga kali sehinga air yang di tuang tadi menjadi hampir jernih. Boleh juga anda olah dengan meletakkan bawang putih, atau pelabagai jenis herba dan rempah mengikut citarasa anda.
Anda sudah boleh menggunakan mentega anda diatas roti atau apa-apa sahaja mengikut selera anda.
Resepi: Rasa.my
Keju Mozzarella

Keju Mozzarella juga merupakan salah satu bahan “kegilaan” dalam pengolahan makanan. Malah makanan tradisional seperti pisang goreng pun diletakkan keju mozzarella dan dinamakan “Pisang goreng viral”.
Lucu, namun, ia menunjukkan impak keju mozzarella dalam industri makanan. Peminat keju terdiri daripada lapisan umur dan golongan yang pelbagai, dan kerana itu ianya seakan-akan menjadi “shortcut” yang mudah, murah, dan menarik dalam penyediaan makanan.
Bahan-Bahan
300ml susu full-cream180gm keju cheddar2 sudu makan tepung ubi
Cara-Cara
Campurkan susu dengan tepung ubi dan kacau rata di dalam periuk. Rata dan panaskan di atas api sekecil mungkin sambil kacau menggunakan wisk untuk mendapatkan tekstur mozzarella yang halus.Masukkan keju cheddar yang diparut sedikit demi sedikit sambil terus mengacau adunan supaya tidak bergentel. Setelah habis masukkan keju dan terus kacau hingga semua keju cair dan tekstur pekat (ambil masa 10-20 minit).Setelah pekat, tutup api dan biarkan sejuk pada suhu bilik.Tuang adunankeju dalam bekas kering dan masukkan dalam freezer. Bila sudah keras keluarkan dan potong ikut saiz yang ada suka dan boleh terus digunakan terus dalam masakan seperti lasagna atau pizza.
Resepi: Rasa.my
Aiskrim Vanilla

Aiskrim vanilla, antara perisa aiskrim yang paling terkenal, juga digunakan dalam pelbagai cara. Sebagai bahan utama atau hiasan, rasa manis dan bau vanilla yang wangi menjadikan ianya antara dessert paling terkenal.
Bahan-Bahan
1 tin susu cair 2 sudu makan susu pekat @ ikut kemanisan yang disukai 1 penutup esen vanilla 2 sudu makan ovalette
Cara-Cara
Satukan semua bahan dalam bekas.Kisar @ pukul bahan-bahan tadi selama 5-10 minit sehingga kembang adunannya. Jika tiada mesin pengadun (mixer), boleh guna blender sahaja.Tuang adunan tadi ke dalam bekas yang bersesuaian.Tutup bekas dan bekukan aiskrim dalam peti sejuk beku.Nota:-Resepi ini menggunakan 2 tin susu cair bersamaan 2 bekas aiskrim. Jika nak buat lebih banyak, gandakan bahan-bahannya sahaja.Resipi ini adalah asas untuk aiskrim vanilla. Jika suka atau ingin buat aiskrim berperisa lain, boleh masukkan apa sahaja perisa yang digemari seperti coklat, oreo, jagung dan bermacam-macam lagi.
Resepi: Rasa.my
Coklat Susu

Bahan-Bahan
Mentega Koko/Kakao – Anda boleh menggunakan minyak kelapa seperti yang biasa dilakukan dalam resipi coklat yang lain, tetapi mentega koko akan menjadikan coklat rasa lebih baik. Susu Tepung Fullcream –  JANGAN gunakan susu kotak. Air di dalamnya akan merosakkan coklat. Serbuk koko – Gunakan serbuk koko tanpa gula, seperti jenama Hershey. Gula tepung – Juga dikenali sebagai gula aising atau gula manisan.
Cara-Cara
Menggunakan kaedah double boil cairkan cacao/cocoa butter atau minyak kelapa.Setelah cair, perlahankan api ke paras medium-low dan kacau sehingga larut.Setelah larut, matikan api dan masukkan susu tepung full-cream sehingga ia betul-betul sebati. Masukkan gula aising sedikit demi sedikit sehingga ia sebati mengikut tahap kemanisan yang anda inginkan.Terus kacau selama 5-Minit setelah api dimatikan dan bahan telah sebati.Angkat mangkuk daripada periuk double boiler dan terus kacau selama 5 minit lagi.Tuangkan kedalam loyang dan biara sejuk di suhu bilik selama 30 minit.Sejukkan pula dalam peti ais selama 30 minit dan sedia untuk dinikmati.
Resepi: InTheKitchenWithMatt
Dadih
Kredit gambar: MStar
Bahan-Bahan
10gm serbuk agar-agar1550 ml air1 1/2 cawan gula200 gm susu pekat manis1 tin susu cair(Bahan perasa mengikut citarasa); Jagung, Pandan, Rose dan sebagainya.
Cara-Cara
Didihkan air bersama serbuk agar-agar sehingga ia larut.Masukkan gula dan masak sehingga semuanya larut.Masukkan susu cair dan susu pekat. Kacau sebati dan biarkan mendidih sebelum padamkan api.Bahagikan adunan dadih kepada 2 ke 3 bahagian.Masukkan perasa yang digemari dan kacau sebati.Tuang ke dalam bekas dadih dan sejukkan.Nota Tambahan:Untuk mendapatkan permukaan dadih yang licin, selepas masukkan susu cair dan susu pekat, perlahankan api dan biarkan ia mendidih.Tuang dengan perlahan ke dalam bekas supaya dadih tidak menjadi buih pada permukaan.
Resepi: MStar

Untuk lebih resepi menarik yang lain, klik SINI.


Fakta & Info Menarik Mengenai Susu Bersempena Hari Susu Sedunia

Sempena Hari Susu Sedunia yang jatuh pada 1 Jun, Mama Siti berasa terpanggil untuk berkongsikan kepada Mama dan Papa manfaat minuman itu kepada tubuh seseorang, kepentingan pengambilan susu dan sejarah bagaimana Hari Susu Sedunia boleh diwartakan.
Entry kali ini lebih memberikan pendedahan detail tentang minuman susu bagi meraikan sambutan hari bersejarah ini. Menarikkan apabila susu satu-satunya juadah yang ada hari sambutan tersendiri!
Inilah bukti bahawa susu adalah hidangan penting dalam kehidupan. Jom lihat beberapa fakta menarik tentang susu:

#Fakta Menarik Tentang Susu
Tiada satu hidangan pun boleh memberikan kebaikan yang sama seperti terkandung dalam segelas susu. Bermaksud, minum susu dah cukup membekalkan nutrisi sihat.Susu membekalkan nutrien secukupnya mengikut keperluan tubuh. Kiranya dengan hanya minum susu, ia dah memberikan zat yang sesuai untuk kesihatan tubuh badan seseorang.Lemak susu tidak menyebabkan gemuk. Amalan diet pemakanan anda yang tidak seimbang yang menyebabkan pengumpulan lemak lalu mendorong ke arah kegemukan.Dengan mengamalkan minum susu sebelum tidur dapat melonggarkan otot-otot tegang dan menenangkan saraf, sekaligus membantu Mama dan Papa mendapatkan rehat dan tidur yang lena selepas seharian bekerja.Digalakkan untuk minum 1-3 gelas susu sehari.Portal My Health melaporkan amalan minum susu dapat mengurangkan risiko mengalami tekanan darah tinggi. Dengan kata lain, nutrien yang terdapat dalam susu seperti potasium, magnesium dan kalsium dapat membantu mengekalkan tekanan darah yang sihat.
#Kebaikkan Susu Pada Tubuh

Nutrisi yang terkandung dalam susu adalah vitamin A, B, C, D, E, dan K. Bagi sumber mineral pula, susu mengandungi kalsium, magnesium, fosforus, potassium, zink dan zat besi. Bayangkan dengan satu juadah ini sahaja, banyak dah khasiat yang kita boleh perolehkan?
Memetik laporan Berita Harian, Pakar Pemakanan di UiTM Private Specialist Centre, Nadhirah Mohd Khid berkata, kesemua mikronutrisi ini tidak terdapat dalam makanan lain yang mana ia mempunyai banyak kelebihan tersendiri antaranya termasuklah untuk ketahanan tulang serta gigi.
Kata beliau, pengambilan susu membantu mengawal tekanan darah, mencantikkan rambut, kulit, imunisasi badan, proses penghadaman dan tumbesaran.
Haa, banyakkan nutrisi penting dalam segelas susu! Tak akan Mama dan Papa masih nak abaikan amalan minum susu setiap hari di rumah. Apabila ia dijadikan rutin, barulah anak-anak juga ikut sama untuk minum susu setiap hari.
#Tips Melatih Diri Minum Susu

Mama Siti percaya ada antara mereka yang tak gemarkan susu apatah lagi menjadikan ia sebagai minuman harian. Ayuh lihat antara tips Mama Siti kongsikan supaya anda dapat nikmati khasiat dalam minuman ini:
Amalkan dengan minum secara sedikit demi sedikit setiap hari. It’s okay kalau anda baru nak cuba-cuba minum dengan ambil satu ke dua sudu setiap hari. Lama-lama nanti mesti anda dah boleh minum dalam kuantiti yang banyak.Ambil susu berperisa. Jangan terus cuba minum susu segar, sebaiknya cuba minum susu berperisa yang anda boleh terima contoh susu strawberi, susu coklat dan macam-macam lagi di pasaran. Tapi awas kandungan gula ya. Cari yang rendah gula.Bagi yang ingin minum susu bancuhan sendiri, boleh campurkan malt coklat sebagai penambah perisa.Bagaimanapun, jika anda tetap sukar terima minuman ini, cubalah kreatifkan diri dengan mencipta juadah makanan yang ditambah bancuhan susu contohnya kuih-muih atau kek.Salah satu cara untuk anda tetap mendapat khasiat daripada susu meskipun tanpa meminumnya adalah dengan mengambil makanan berasaskan produk tenusu seperti soya, cheese, yogurt dan sebagainya.
#Sambutan Hari Susu Sedunia
Hari Susu Sedunia yang diisytiharkan pada setiap 1 Jun telah digazetkan oleh Food And Agriculture Organization Of The United Nations (FAO) sebagai Hari Susu Sedunia.
Sambutan ini dilaksanakan pada tahun 2001 bertujuan meningkatkan kesedaran tentang aktiviti berkaitan dengan industri tenusu selain menterjemahkan pentingnya susu sebagai makanan berkhasiat untuk global.

Untuk info, masih ramai rakyat Malaysia yang kurang menyedari kepentingan pengambilan susu setiap hari.
Ini terbukti hasil survey oleh Tinjauan Pemakanan Asia Tenggara II (SEANUTS II) di Semenanjung Malaysia yang ditauliahkan oleh Friesland Campina dan dikendalikan oleh Universiti Kebangsaan Malaysia (UKM) pada tahun 2022 mendapati, satu daripada empat kanak-kanak mengambil kurang daripada 100ml tenusu, kurang daripada lima kali seminggu.
Jadi jangan berlengah lagi Mama dan Papa! Ayuh didik seluruh ahli keluarga anda untuk jadikan susu sebagai minuman harian bermula hari ini. Ayuh kita sama-sama semarakkan Hari Susu Sedunia!

Pelbagai info menarik dan tips pemakanan dan nutrisi di SINI.


Pelakon Taiwan, Benjamin Wong Sediakan Resepi Uri ‘Istimewa’ Untuk Isteri Yang Sedang Berpantang

Baru-baru ini, seorang pelakon lelaki Taiwan, Benjamin Wong mengejutkan ramai pihak apabila memuat naik hidangan bersaskan uri (placenta) yang dimasak beliau sendiri!
Menurut pelakon berkenaan, uri hasil kelahiran puteri sulungnya itu disajikan secara istimewa buat isterinya yang baru sahaja beberapa hari berpantang. Err okay…
Melalui video yang dimuat naik Benjamin Wong di laman Instagram-nya, masakan uri dianggap hidangan baik oleh masyarakat terdahulu dan sesuai untuk wanita berpantang bagi mencegah daripada meroyan.
Tapi, persoalannya sekarang, BOLEH KE MAKAN URI??
Mama Siti percaya, pasti ramai antara anda terkejut apabila mengetahui terdapat budaya sesetengah individu di dunia yang menganggap uri manusia sebagai makanan berkhasiat. Tentu ramai tertanya-tanya apakah benar perkara itu sehingga manusia sanggup makan organ manusia?
Fakta Atau Mitos Makan Uri?

Menurut laporan daripada laman web Hello Doktor, penjelasan makan uri daripada sudut kesihatan masih tidak dapat dibuktikan. Budaya menganggap organ berkenaan adalah menu sihat kerana terdapat sesetengah golongan individu percaya fungsi uri membekalkan vitamin, mineral, dan nutrien yang diberikan kepada bayi semasa dalam kandungan.
Secara teori, uri mengandungi zat besi dan vitamin B6 dan B12, serta estrogen dan progesteron, kedua-duanya hormon postpartum penting. Hormon-hormon ini boleh bantu melawan kemurungan selepas bersalin dan insomnia pada ibu baharu, di samping meningkatkan kuantiti susu dan melegakan kesakitan selepas melahirkan bayi.
Bagaimanapun, ini tidak bermaksud uri selamat dimakan kerana ia tetap berisiko apabila fungsinya terhenti (dikeluarkan daripada tubuh).
Menurut portal Hello Doktor, uri itu berkemungkinan besar mengandungi bakteria berikutan peranannya ketika di dalam rahim adalah melindungi bayi daripada serangan itu, yang mana secara logiknya boleh menjadi tempat pengumpulan bakteria pada uri berkenaan.

Menurut laporan yang sama, kandungan nutrien uri juga boleh terjejas sekiranya ia dimasak. Bagaimanapun, ada sesetengah negara menggunakan uri untuk diproses menjadi kapsul bagi tujuan sama kepada wanita berpantang.
Namun, kesegaran uri itu tidak menjamin ianya selamat kerana sebaik sahaja bayi dilahirkan, ia akan terdedah dengan suhu normal yang berkemungkinan mengakibatkan kandungan nutrisinya terjejas.
Ini sekaligus menyebabkan anda tidak memperoleh sebarang manfaat dengan makanan berasaskan organ manusia itu.
Bolehkah Makan Uri Daripada Sudut Agama Islam?
Bagi masyarakat Melayu, kesucian uri terus dipelihara dengan menanamnya ke dalam tanah bagi mengelakkan ia dimakan haiwan liar berikutan organ itu terhasil kerana kewujudan bayi dalam rahim.
Itu pandangan daripada segi kesihatan, namun bagaimana pula daripada sudut Islam? Adakah makan uri dibenarkan berikutan kandungan nutrisi yang ada dalam ‘tempat tinggal sementara’ seorang bayi? Pihak Mufti Wilayah Persekutuan berpendapat bahawa hukum makan uri adalah HARAM berikutan ia melibatkan kemuliaan di antara manusia.
Beberapa firman Allah serta hadis Rasulullah S.A.W jelas melarang makan sesuatu daripada tubuh manusia kerana manusia itu dimuliakan Syarak daripada dimakan.
Firman Allah Taala dalam Surah al-Isra’: 70,
وَلَقَدْ كَرَّمْنَا بَنِي آدَمَ وَحَمَلْنَاهُمْ فِي الْبَرِّ وَالْبَحْرِ وَرَزَقْنَاهُمْ مِنَ الطَّيِّبَاتِ وَفَضَّلْنَاهُمْ عَلَى كَثِيرٍ مِمَّنْ خَلَقْنَا تَفْضِيلًا
Maksudnya: “Dan sesungguhnya kami muliakan keturunan Adam dan kami telah beri mereka menggunakan berbagai-bagai kenderaan di darat dan di laut dan kami telah berikan rezeki kepada mereka dari benda-benda yang baik-baik serta kami telah lebihkan mereka dengan selebih-lebihnya atas banyak makhluk-makhluk yang telah kami ciptakan.”
Allah berfirman lagi Surah al-Hujurat : 12,
أَيُحِبُّ أَحَدُكُمْ أَنْ يَأْكُلَ لَحْمَ أَخِيهِ مَيْتًا فَكَرِهْتُمُوهُ
Maksudnya: “Adakah seseorang dari kamu suka memakan daging saudaranya yang telah mati? (Jika demikian keadaan mengumpat) maka sudah tentu kamu jijik kepadanya.”

Namun, pengecualian diberi bagi tujuan perubatan jika tiada alternatif lain dengan fungsi yang sama keberkesanannya.
Mereka menuqilkan kenyataan Imam al-Khatib al-Syarbini dalam Mughni al-Muhtaj (6/160): “Bagi orang yang berada dalam keadaan darurat dibenarkan untuknya memakan bahagian manusia yang mati apabila tiada bangkai lain selainnya kerana kemuliaan orang yang hidup lebih besar berbanding kemuliaan mayat.”
Ini selaras dengan keputusan Persidangan Majma` al-Fiqh al-Islami di bawah OIC atau Pertubuhan Kerjasama Islam yang bersidang pada muktamar kali ke-13 pada tahun 1992 bahawa penggunaan plasenta bagi tujuan perubatan adalah diharuskan.
Adapun jika sumber plasenta itu adalah daripada haiwan yang halal dan telah disembelih secara syarak, maka Lajnah al-Ifta’ Jordan dalam fatwa (no.2797) mengharuskannya bagi tujuan perubatan dan kecantikan. Namun mereka mensyaratkan jika sumber itu daripada sumber najis, maka ia hanya boleh digunakan bagi tujuan perubatan dan bukan kecantikan.
Jadi, Mama yang beragama Islam, pesan dekat encik suami jangan terfikir nak buat lauk pula uri tu seperti pelakon Taiwan tu pulak ye!

Dapatkan panduan kesihatan dan keagamaan yang lain di SINI.


10 Kelebihan Surah Ar-Rahman: Baik Untuk Jodoh dan ‘Anxiety’

Surah ar-Rahman untuk apa? Dulu ketika Mama Siti di sekolah, surah ini kerap menjadi pilihan warga sekolah terutamanya pelajar. Namun, masih ramai yang belum tahu kelebihan surah Ar-Rahman ini.
Seiring berjalannya waktu, Mama Siti sedar yang surah ini ada kelebihan lebih besar dari sekadar nak cepat pandai.
Oleh itu, terhasil lah artikel ini agar kita semua lebih bermotivasi membaca surah ini selepas mengetahui dan memahami pelbagai kelebihan surah Ar-Rahman kepada kita sebagai umat Islam.
10 Kelebihan Surah Ar-Rahman

Kredit gambar: Discover Islam
#1 Dapat Pertolongan di Akhirat
Setelah habis kiraan amalan baik, apalah lagi yang boleh kita harapkan selain syafaat dari Rasulullah SAW.
Semakin kerap membaca surah ini, mudah-mudahan semakin besar kebarangkalian kita mendapat keistimewaan selepas mati nanti.
#2 Kelebihan Surah Ar-Rahman disisi Allah SWT
Kita ialah hamba Allah yang didefinisikan dengan cara yang istimewa. Kita tidak seperti istilah hamba yang diguna pakai manusia di bumi.
Di mata Allah, walaupun kita seorang hamba, kita masih boleh meminta dan salah satunya agar Allah mencintai diri ini.
Sabda Rasulullah SAW: “Barang siapa membaca surat ar-Rahman, Allah akan menyayangi kelemahannya dan meredai nikmat yang dikurniakan kepadanya.”
#3 Peringatan Agar Bersyukur
Bila diberikan nikmat kita gembira tetapi bila diberikan kesusahan, ada yang berkata “Allah tak sayang aku lagi”
Bukan begitu Mama, walau apa pun keadaan yang sedang berlaku dalam hidup ketika ini, kita perlu melatih diri supaya fikirkan yang baik-baik sahaja.
Kalau ini kifarah, maknanya dosa-dosa kita akan diampunkan. Kalau ini ujian, mungkin Allah nak kita kembali kepadaNya. Sesungguhnya, ilmu pengetahuan manusia itu sangat terbatas.
#4 Mengingati Makhluk Allah
Membaca surah Ar-Rahman boleh jadi sebagai peringatan kepada kita tentang kewujudan makhluk lain seperti jin.
Ia ialah peringatan agar kita sedar bahawasanya, manusia dan jin itu berkongsi alam. Cumanya kita berada di dimensi yang berbeza.
#5 Kelebihan Surah Ar-Rahman yang Berkaitan Dengan Jodoh
Kredit gambar: MuslimMatters.org
Nak jodoh yang baik, nak cepat dapat jodoh, nak mudahkan urusan jodoh. Semuanya boleh dibantu dengan bacaan surah ar-Rahman.
Mengambil makna dari 99 nama Allah itu sendiri, ar-Rahman bermaksud pemurah. Mudah-mudahan Allah kurniakan kita rezeki jodoh dengan kadar segera berserta ciri-ciri yang bersesuaian dengan diri ini.
#6 Tenangkan Diri Daripada Rasa Cemas
Pantasnya kehidupan di dunia ini acapkali membuat seseorang rasa ketinggalan dalam beberapa hal. Kelebihan surah ini ialah dapat menghilangkan rasa cemas dalam diri.
Dalam istilah sains, istilah anxiety atau kebimbangan sudah kerap kali kita dengarkan.
Mama Siti nasihatkan agar berjumpa dengan doktor segera dan dalam masa yang sama, banyakkan membaca surah ar-Rahman.
#7 Eratkan Hubungan Keluarga
Kredit gambar: Prudential BSN Takaful
Saling tidak bertegur sapa boleh terjadi dalam keluarga. Ia boleh berlaku dalam keluarga kecil atau besar.
Keadaan itu sangat bercanggah dengan saranan Nabi SAW;
“Tidak masuk syurga orang yang memutuskan silaturahim (hubungan kekeluargaan).”
(Hadis Riwayat Muslim)
Insya-Allah hubungan kekeluargaan dapat dipulihkan semula dengan membaca surah ar-Rahman dan diniatkan kerana ingin tali persaudaraan ini kembali baik.
#8 Ganjaran Mati Syahid
Salah satu kelebihan membaca surah Ar-Rahman adalah dikurniakan mati syahid dan kelebihan mati syahid pula ialah diberikan 100 syurga yang ada 100 darjat. Antara setiap darjat sejauh langit dan bumi.
Imam Ja’far Ash-shadiq (sa) pun ada berkata:
“…jika saat membacanya itu pada malam hari kemudian ia mati, maka matinya seperti matinya orang yang syahid; jika membacanya di siang hari kemudian mati, maka matinya seperti matinya orang yang syahid.”
(Tsawabul A’mal, hlm 117)
#9 Dapat Nikmat Kesihatan
Kredit gambar: Alodokter
Hari ini sesiapa yang masih sihat mentalnya, dikira sebagai seorang yang beruntung. Alangkah baiknya kalau ramai mengetahui untuk pulih dari sakit mental itu perlukan masa dan perjuangan.
Sama ada Mama sedang sakit atau masih sihat, boleh amalkan surah ar-Rahman. Surah ini memberi nikmat kesihatan fizikal, mental dan rohani.
#10 Diberi Kebijaksanaan
Sedarkah kita, bahawa sesungguhnya mendapat kefahaman itu bergantung kepada izin tuhan. Ada kalanya, kita direzekikan akses mendapat ilmu tetapi itu belum tentu kita diberikan kefahaman ilmu tersebut.
Banyakkan membaca surah ar-Rahman dengan harapan agar Allah izinkan kita faham ilmu yang dipelajari.
Kredit gambar: Berita Utama
Mama Siti harap artikel ini membantu Mama lebih bermotivasi membaca surah ini. Serta diharap agar perkongsian ini meningkatkan keimanan kita kepada Allah SWT.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Hantu Durian Wajib Tahu Jenis-Jenis Durian Yang Ada Di Malaysia!

“Entahlah Mama Siti, saya makan semua jenis durian. Tapi kadang-kadang ada rasa manis. Kadang-kadang ada juga rasa pahit sikit.”
Kalau Mama nak tahu, itulah keistimewaan durian. Durian ada bentuk, saiz, rasa dan tekstur yang berbeza. Disebabkan itu harganya pun berbeza-beza.
Lain sungguh landskap jual-beli durian hari ini. Mama Siti ingat lagi masa kecil dahulu, ayah selalu belikan durian kalau dah sampai musim. Dulu-dulu, durian dijual ikut longgok dan harganya pun lebih murah.
Tak kiralah macam mana pun caranya, paling penting kita boleh menikmati buah durian sepuasnya.
Kali ini, Mama Siti nak kongsikan jenis-jenis durian yang selalu menjadi pilihan rakyat Malaysia. Mama Siti kongsikan juga gred bagi setiap durian.
Jenis Durian Dari Segi Saiz, Tekstur, Isi, dan Rasa
#1 Durian Kampung, 888

Kredit gambar: ezydurian.com.my
Jenis durian yang banyak terdapat di Perak diikuti dengan negeri Johor. Isi durian kampung padat dan mempunyai rasa seakan perisa vanila.
Teksturnya isinya pula seperti kastard dan berwarna kuning susu hinggalah ke warna jingga.
Durian kampung digemari kerana rasa dan harganya yang mampu dibeli oleh banyak orang. Selalunya, jenis durian ini sangat sesuai untuk dibuat lempok, tempoyak, jem mahupun aiskrim.
#2 Tekka, D160
Kredit gambar: freshborneomart.com
Tahukah Mama, nama lain bagi durian kampung ialah Musang Queen.
Buah durian tekka berkulit nipis dan mudah dikupas. Selain itu, ia berbentuk seperti seperti hati dan lonjong.
Mari kita perhatikan isinya. Isi berwarna oren kekuningan dan tebal. Dari segi rasa, isi durian tekka rasa lemak manis dan sedikit pahit serta mengeluarkan kesan bergas.
#3 D2, Dato Nina
Kredit gambar: duriotourism.com
Mula-mula orang bagitahu Mama Siti tentang namanya, ingatkan mereka sengaja nak berseloroh rupanya betul itu namanya.
Buah durian jenis D2 bersaiz sederhana besar dan bentuknya meruncing di bahagian atas. Warna durian ini ialah perang di bahagian tengah dan hijau gangsa di hujungnya.
Isinya pula berwarna oren dengan rasa yang manis sekali. Rasa lemak berkrim berada di tahap sederhana manakala isinya tebal dan mengenyangkan.
#4 D101
Kredit gambar: zhjaya.com
Pertama sekali yang Mama Siti bayangkan bila dengar nama durian ini ialah sebuah emporium populer, IOI City Mall. Sampai macam itu sekali imaginasi Mama Siti. Baiklah kembali kepada durian D101.
Durian jenis ini antara yang sering dijual di pasaran. Bentuknya yang bulat dan saiz yang sederhana mungkin memberi kesan terhadap tekstur isi dan rasanya.
Isi durian 101 berwarna jingga kekuningan dan sederhana tebal. Manakala rasanya lemak manis dengan sedikit pahit. Sekali pandang durian ini ada persamaan rasa dengan Musang King.
#5 Udang Merah, D175 (Termahal di Malaysia)
Kredit gambar: Shopee Malaysia
Kalau Mama tak suka durian yang ada rasa pahit, Mama Siti cadangkan untuk rasa durian Udang Merah kerana rasanya manis.
Kulit luarnya berbentuk seperti bola ragbi manakala warna kulit perang gelap. Oleh yang demikian warna isi di bahagian dalam kuning atau jingga kemerahan.
Nama udang merah diambil sempena bentuk isinya yang melengkung seperti udang dan kerana warnanya yang kemerahan.
#6 Durian Duri Hitam, D200
Kredit gambar: nurserykebunbandar.com
Hantu durian tak sah kalau tak cari durian duri hitam. Isi durian ini tebal dan bertekstur ringan. Faktor utama durian ini sering menjadi perhatian ialah kerana rasanya yang unik.
Durian jenis D200 ini mempunyai rasa lemak manis berkrim dan sedikit pahit. Bayangkanlah dengan isi yang tebal digabung pula dengan rasanya yang pelbagai. Layak dapat ‘chef kiss’ lah orang kata.
Dari rupa luarannya pula, kulit durian duri hitam berwarna hijau kekelabuan dan berbentuk bulat.
#7 Musang King, D197
Kredit gambar: nurserykebunbandar.com
Durian musang king juga dikenali sebagai Raja Kunyit di negeri Kelantan. Jenis durian memang populer dan diyakini sebagai durian terbaik yang mampu milik.
Keunikkan pada musang king ialah dari segi kualiti dan rasanya. Rasa musang king ialah gabungan dari rasa manis dan pahit. Isinya tebal, berwarna kuning keemasan, sangat licin dengan sedikit atau tanpa serat.
Kalau nak tahu istilah ‘musang’ itu berasal dari daerah Gua Musang di Kelantan iaitu tempat pertama spesies durian musang king ditanam.
#8 Durian XO, D24
Kredit gambar: bazaar.qniti.com
Kalau panggil durian XO mungkin ada yang tak kenal kan. Tapi kalau sebut je D24 mesti ramai yang tahu kan.
D24 berbentuk bujur, berkulit nipis dan berwarna hijau muda dan beraiz sederhana besar. Keunikan durian XO adalah kerana ianya mudah dikupas serta aroma baunya yang kuat.
Manakala rasanya pula lemak manis dengan sedikit pahit seperti musang king. Ciri-ciri isi durian XO ialah berwarna kuning pucat, melekit, tebal berair dan sangat lembut.
#9 Durian Chanee, D123
Kredit gambar: freshborneomart.com
Buah durian Chanee besar dan bulat. Kulit dan durinya pula berwarna hijau dan nipis manakala durinya tebal.
Mama Siti baru tahu dalam dunia ini ada juga orang yang makan durian tetapi tak suka dengan baunya. Jangan risau kerana aroma durian Chanee tidak begitu kuat.
Dari segi rasa dan isinya. Durian D123 ini bersaiz sederhana tebal dengan rasa manis berlemak dan sedikit pahit.
#10 Durian Beserah/ Tuan Mek Hijau, D145
Kredit gambar: yearofthedurian.com
Istilah ‘Beserah’ diambil sempena tempat tinggal individu yang mendaftarkannya. Bentuk buah durian D145 ialah bulat dengan saiz sederhana.
Kalau nak tahu ciri-ciri durian Tuan Mek Hijau ini lihatlah dari warna isinya. Isi durian Beserah berwarna kuning dengan ketebalan dan rasa manis yang sederhana.
Oh ya, jenis durian ini agak sedikit lembik dan bertekstur halus. Rasa lemaknya pula agak kuat.
#11 ‘Golden Bun’, D13
Kredit gambar: durianed.com
Isinya nipis dan berwarna jingga keemasan. Dari segi rasa pula, Durian D13 tidaklah terlalu manis. Mungkin ini sesuai untuk Mama dan Papa yang tak biasa makan makanan manis.
Selain rasanya yang sederhana manis, durian D13 juga tidak berbau kuat. Pendek kata, durian jenis ini sesuai sangat untuk orang yang belum pernah mencuba buah durian kerana tak gemar rasa dan baunya.
#12 ‘Sunset’, D18
Kredit gambar: chowtray.com
Dimulakan dengan bentuk buahnya yang bulat dan durinya yang pendek-pendek. Saiz durian jenis D18 ini kecil sahaja sebenarnya.
Oleh kerana saiznya yang kecil maka isi dalamnya pun terhad hanya satu atau dua ulas bagi setiap bahagian.
Walaupun begitu, isi dalamnya tebal dan bertekstur halus atau kurang serat. Tambahan pula, isi yang berwarna oren dengan rasa yang manis menjadi salah satu faktor durian D18 ada peminatnya tersendiri.
Tips Pilih Durian Terbaik
Tangkai tebak dan pendek– Dikatakan tangkai yang pendek dan tebal menandakan buahnya banyak dan tebal juga.Bau harum– Buah durian yang berkualiti menghasilkan aroma yang wangi.Berat durian– Durian yang berat ialah disebabkan oleh bijinya. Jadi durian yang berat itu mungkin tidak mempunyai isi yang tebal dan banyak. Elakkan beli durian merekah dan telah ditebuk– Penjual mungkin telah menebuk beberapa biji durian untuk menunjukkan isi dalamnya. Namun jangan sesekali terpedaya dengan warna kuning isi durian itu kerana isi durian yang telah terdedah menjadi kurang manis.  Warna durian tidak mempengaruhi tempoh matangnya– Berdasarkan informasi yang Mama Siti kongsikan di atas ternyatalah warna kulit luar buah durian berbeza mengikut jenisnya. Jadi jangan sangka yang warna hijau muda itu belum masak ya.
Durian ada banyak variasi. Warna, rasa, tekstur dan isinya pun berbeza-beza mengikut jenis durian.
Tekstur durian pun mempengaruhi kegunaannya. Diketahui umum, harga durian memang ada perbezaan. Itu semua disebabkan oleh ciri-ciri durian yang unik.
Kalau Mama nak kan durian terbaik, ikut tips yang Mama Siti senaraikan di atas ya, atau Mama boleh rujuk SINI.